
ΝΟΜΟΣ ΥΠΆΡΙΘ. 2639 

Ρύθμιση εργασιακών σχέσεων, σύσταση Σώματος Επι¬ 
θεώρησης Εργασίας και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 
Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α’ 

ΡΥΘΜΙΣΗ ΕΡΓΑΣΙΑΚΟΝ ΣΧΕΣΕΩΝ 
Αρθρο 1 

Ειδικές μορφές απασχόλησης 

1. Η μεταξύ εργοδότη και απασχολούμενου συμφωνία 
για παροχή υπηρεσιών ή έργου, για ορισμένο ή αόριστο 
χρόνο, ιδίως στις περιπτώσεις αμοιβής κατά μονάδα 
εργασίας (φασόν), τηλεργασίας, κατ' οίκον απασχόλη¬ 
σης, τεκμαίρεται ότι δεν υποκρύπτει σύμβαση εξαρτη¬ 
μένης εργασίας, εφόσον η συμφωνία αυτή καταρτίζεται 
εγγράφως και γνωστοποιείται μέσα σε δεκαπέντε (15) 
ημέρες στην οικεία Επιθεώρηση Εργασίας. 

Το τεκμήριο αυτό δεν ισχύει αν ο απασχολούμενος 
προσφέρει την εργασία του αποκλειστικά ή κατά κύριο 
λόγο στον ίδιο εργοδότη. 

2. Μέσα σε διάστημα εννέα (9) μηνών από τη δη¬ 
μοσίευση του παρόντος νόμου κάθε εργοδότης υπο- 
χρεούται να υποβάλει στην οικεία Επιθεώρηση Εργασίας 
συγκεντρωτική κατάσταση αναφορικά με τις υφιστάμενες 
συμφωνίες μεταξύ αυτού και απασχολουμένων για πα¬ 
ροχή υπηρεσιών ή έργου, στην οποία θα αναγράφονται 
η χρονολογία κατάρτισης των συμφωνιών αυτών και το 
ονοματεπώνυμο του απασχολούμενου. Σε περίπτωση 
παραλείψεως υποβολής της κατάστασης αυτής θεω¬ 
ρείται ότι η σχετιχή συμφωνία υποκρύπτει σύμβαση 
εξαρτημένης εργασίας. 

3. Για τους απασχολούμενους του παρόντος άρθρου 
εξακολουθεί να ισχύει η διάταξη του άρθρου 22 του ν. 

1902/1990 (ΦΕΚ 138 Α'). 

Άρθρο 2 

Μερική απασχόληση 

Το άρθρο 38 του ν. 1892/1990 (ΦΕΚ 101 Α ) ανπ- 
καθίσταται ως ακολούθως: 


Ί. Κατά τη σύσταση της σύμβασης εργασίας ή κατά 
τη διάρκεια της ο εργοδότης και ο μισθωτός μπορεί 
με έγγραφη ατομική σύμβαση να συμφωνήσουν, για 
ορισμένο ή αόριστο χρόνο, ημερήσια ή εβδομαδιαία ή 
δεκαπενθήμερη ή μηνιαία εργασία, η οποία θα είναι 
μικρότερης διάρκειας από την κανονική (μερική απα¬ 
σχόληση). 

Η συμφωνία, εφόσον μέσα σε δεκαπέντε (15) ημέρες 
από την κατάρτισή της δεν γνωστοποιηθεί στην οικεία 
Επιθεώρηση Εργασίας, τεκμαίρεται ότι καλύπτει σχέση 
εργασίας με πλήρη απασχόληση. 

2. Επίσης, κατά τη σύσταση της σύμβασης εργασίας 
ή κατά τη διάρκειά της ο εργοδότης και ο μισθωτός 
μπορούν με έγγραφη ατομική σύμβαση να συμφωνήσουν 
κάθε μορφή απασχόλησης εκ περιτροπής ανά ημέρα, 
εβδομάδα ή μήνα. 

Η παρεχόμενη από το άρθρο αυτό προστασία καλύπτει 
και τους απασχολούμενους με βάση τις συμφωνίες του 
προηγούμενου εδαφίου. 

Σε περίπτωοη περιορισμού της δραστηριότητας του 
ο εργοδότης μπορεί να επιβάλει σύστημα εκ περιτροπής 
απασχόλησης στην επιχείρησή του, μόνον εφόσον 
προηγουμένως προβεί σε διαβούλευση με τους νόμιμους 
εκπροσώπους των εργαζομένων. 

Οι συμφωνίες ή οι αποφάσεις της παραγράφου αυτής 
γνωστοποιούνται μέσα σε οκτώ (8) ημέρες από την 
κατάρπση ή τη λήψη τους στην οικεία Επιθεώρηση 
Εργασίας. 

3. Οι έγγραφες ατομικές συμβάσεις των προηγούμε¬ 
νων παραγράφων πρέπει να περιλαμβάνουν τουλάχιστον 
τα ακόλουθα: α) τα στοιχεία ταυτότητας των συμβαλ- 
λομένων, β) τον τόπο παροχής της εργασίας, την έδρα 
της επιχείρησης ή τη διεύθυνση του εργοδότη, γ) το 
χρόνο της απασχόλησης, τον τρόπο κατανομής και πς 
περιόδους εργασίας, δ) τον τρόπο αμοιβής και ε) τους 
τυχόν όρους τροποποίησης της σύμβασης. 

Σε εποχικές ξενοδοχειακές και επισιτιστικές επιχει¬ 
ρήσεις οι έγγραφες ατομικές συμβάσεις, κατά την παρ. 
1 του παρόντος, γίνονται για ημερήσια ή εβδομαδιαία 
περίοδο εργασίας. 

4. Σε κάθε περίπτωση, η απασχόληση κατά την Κυριακή 

ή άλλη ημέρα αργίας, ως και η νυκτερινή εργασία 
συνεπάγεται την καταβολή της νόμιμης προσαύξησης. 

5. Η παροχή της συμφωνημένης εργασίας των μερικώς 
απασχολούμενων πρέπει να είναι συνεχόμενη και να 
παρέχεται μία φορά την ημέρα. 

6. Καταγγελία της σύμβασης εργασίας λόγω μη α¬ 
ποδοχής από το μισθωτό εργοδοτικής πρότασης για 
μερική απασχόληση είναι άκυρη. 

7. Οι αποδοχές των μερικώς απασχολούμενων μι 
σθωτών δεν μπορεί να είναι κατώτερες από αυτές που 
προβλέπονται από τις κείμενες διατάξεις για τους 
απασχολούμενους κατά το κανονικό ωράριο για την 
Ιδια εργασία και αντιστοιχούν στις ώρες εργασίας της 
μερικής απασχόλησης. 

8. Οι μερικώς απασχολούμενοι μισθωτοί έχουν δι¬ 
καίωμα ετήσιας άδειας με αποδοχές και επίδομα αδείας. 
με βάση τις αποδοχές που θα ελάμβαναν, εάν εργά¬ 
ζονταν κατά το χρόνο της αδείας τους, για τη διάρκεια 
της οποίας εφαρμόζονται αναλάγως οι διατάξεις των 
παραγράφων 1 και 2 του άρθρου 2 του α.ν. 539/1945, 
όπως ισχύει. 

9. Ο εργοδότης δεν έχει αξίωση για παροχή εργασίας 
πέρα από τη συμψωνημένη (άρθρο 659 Α.Κ.) από μερικώς 
απασχολούμενο, όταν αυτός έχει και άλλη απασχόληση 
ή βαρύνεται με οικογενειακές υποχρεώσεις. 

10. Ο μερικώς απασχολούμενος, επί προσφοράς ερ¬ 
γασίας με ίσους όρους από μισθωτούς της ίδιας κατη¬ 
γορίας, έχει δικαίωμα προτεραιότητας για πρόσληι|τι σε 
θέση εργασίας πλήρους απαοχόλησης στην ίδια επι¬ 
χείρηση. Ο χρόνος της μερικής απασχόλησης λαμβά- 
νεται υπόψη ως χρόνος προϋπηρεσίας. Για τον 
υπολογισμό της προϋπηρεσίας αυτής οκτώ (8) ώρες 
εργασίας με μερική απασχόληση αντιστοιχούν σε μία 
(1) ημέρα προϋπηρεσίας. 

11. Στους εργαζόμενους που καλύπτονται από σχέση 
εργασίας με μερική απασχόληση παρέχοντας. 

α. Δυνατότητες συμμετοχής στις δραστηριότητες της 
επαγγελματικής κατάρπσης που εφαρμόζει η επιχείρηση 
υπό συνθήκες ανάλογες με εκείνες που αφορούν τους 
εργαζόμενους πλήρους απασχόλησης και αορίστου χρό¬ 
νου. 

β. ΟΧ Ιδιες κοινωνικές υπηρεσίες που υπάρχουν στη 
διάθεση των άλλων εργαζόμενων στην επιχείρηση. 

12. Ο εργοδότης ενημερώνει τους εκπροσώπους των 
εργαζόμενων για τον αριθμό των απασχολούμενων με 
μερική απασχόληση σε σχέση με την εξέλιξη του συ¬ 
νόλου των εργαζόμενων, καθώς και για τις προοπτικές 
πρόσληψης εργαζόμενων με πλήρη απασχόληση. 

13. Με επιχειρησιακές συλλογικές συμβάσεις εργασίας 
επιτρέπεται η συμπλήρωση ή τροποποίηση των ρυθμί¬ 
σεων των προηγούμενων παραγράφων. 

14. Κατά τα λοιπά εφαρμόζονται για τους μερικώς 
απασχολούμενους όλες οι διατάξεις της εργατικής νο¬ 
μοθεσίας. 

15. Η κατά το παρόν άρθρο μερική απασχόληση με 
σχέση ιδιωτικού δικαίου επιτρέπεται και στις δημόσιες 
επιχειρήσεις, τους οργανισμούς και τους λοιπούς φορε,ς 
του ευρύτερου δημόσιου τομέα, όπως αυτός προσδιο¬ 
ρίζεται από το άρθρο 14 του ν. 2190/1994 (ΦΕΚ 28 Α), 
όπως ισχύει, με εξαίρεση το Δημόσιο, τους Ο.Τ.Α. 
πρώτου και δεύτερου βαθμού και τα Ν.Π.Δ.Δ., καθώς 
και τους φορείς για τους οποίους η μερική απασχόληση 
προβλέπεται από ειδικούς νόμους ή από διατάξεις 
κανονισμών που έχουν κυρωθεί με νόμο ή έχουν ισχύ 
νομού. 


Για την κατά το παρόν άρθρο μερική απασχόληση 
σε επιχειρήσεις, οργανισμούς και φορείς του προηγού¬ 
μενου εδαφίου, εφαρμόζονται οι διατάξεις του ν 
2190/1994 (ΦΕΚ 28 Α'), όπως ισχύει, με εξαίρεση τις 
περιπτώσεις όπου για την αντιμετώπιση έκτακτων η 
επειγουσών αναγκών συμφωνείται με σύμβαση ορισμέ¬ 
νου χρόνου διάρκειας μέχρι έξι (6) μηνών μερική απα¬ 
σχόληση που δεν υπερβαίνει τις τέσσερις (4) ώρες 
ημερησίως. Στην τελευταία περίπτωση η σχετική προ¬ 
κήρυξη σποστέλλεται πριν από τη δημοσίευσή της στο 
Ανώτατο Συμβούλιο Επιλογής Προσωπικού (Α.Σ.Ε.Π.), 
■»ο οποίο οφείλει να ελέγξει αυτήν από άποψη νομι¬ 
μότητας μέσα σε δέκα (10) ημέρες. Αν παρέλθει άπρακτη 
η προθεσμία αυτή τεκμαιρεται η σύμφωνη γνώμη του 
Α.Σ.Ε.Π.. 

Οι ανωτέρω συμβάσεις που συνάπτονται για την 
κάλυψη έκτακτων ή επειγουσών αναγκών λήγουν αυ¬ 
τοδικαίως με την πάροδο της συμφωνηθείσας διάρκειας 
τους, χωρίς να απαιτείται προς τούτο καμία άλλη δια¬ 
τύπωση και απαγορεύεται και είναι αυτοδικαίως άκυρη 
η για οποιονδήποτε λόγο ανανέωσή τους ή μετατροπή 
τους σε σύμβαση ή σχέση εργασίας αορίστου χρόνου. 

16. Μέσα σε διάστημα εννέα (9) μηνών, από τη 
δημοσίευση του παρόντος νόμου, κάθε εργοδότης υ- 
ποχρεούται να υποβάλει στην οικεία Επιθεώρηση Ερ¬ 
γασίας συγκεντρωτική κατάσταση αναφορικά με τις 
υφιστάμενες συμβάσεις εργασίας μεταξύ αυτού και των 
εργαζόμενων, που απασχολεί με μερική απασχόληση, 
στην οποία θα αναγράφεται η χρονολογία κατάρτισης 
των συμβάσεων αυτών και το ονοματεπώνυμο του α¬ 
πασχολούμενου. Σε περίπτωση παραλείψεως υποβολής 
της κατάστασης αυτής τεκμαιρεται ότι η σχετική σύμβαση 
καλύπτει σχέση εργασίας με πλήρη απασχόληση. 

Άρθρο 3 

Διευθέτηση χρόνου εργασίας 

Το άρθρο 41 του ν. 1892Μ 990 αντικαθίσταται ως 
ακολούθως: 

“1. Επιτρέπεται με επιχειρησιακές συλλογικές συμ¬ 
βάσεις εργασίας ή με συμφωνίες του εργοδότη και του 
συμβουλίου των εργαζόμενων να καθορίζεται για διά¬ 
στημα μέχρι τρεις (3) μήνες αυξημένος αριθμός ωρών 
εργασίας κατά μία (1) ώρα πλέον του συμβατικού ωραρίου 
και μέχρι εννέα (9) ώρες ημερησίως και σε περιπτώσεις 
που συντρέχουν λόγοι αντικειμενικοί ή τεχνικοί ή λόγοι 
οργάνωσης της εργασίας για διάστημα μέχρι έξι (6) 
μήνες αυξημένος αριθμός ωρών εργασίας κατά δύο (2) 
ώρες* πλέον του συμβατικού ωραρίου και μέχρι δέκα 
(10) ώρες ημερησίως και μέχρι σαράντα οκτώ (48) 
εβδομαδιοιως και μειωμένος αριθμός ωρών εργασίας 
κατά το επόμενο αντίστοιχο διάστημα, εφόσον ο μέσος 
όρος των ωρών εργασίας για το συνολικό χρονικό 
διάστημα (περίοδος αναφοράς), το οποίο δεν επιτρέ¬ 
πεται να υπερβαίνει τους έξι (6) ή τους δώδεκα (12) 
μήνες αντίστοιχα, ανέρχεται σε σαράντα (40) ώρες την 
εβδομάδα. 

2. Σε επιχειρήσεις που απασχολούν μέχρι είκοσι (20) 
εργαζόμενους επιτρέπεται, με συμφωνίες μεταξύ ερ¬ 
γοδότη και των ενώσεων προσώπων του άρθρου 1 
παραγράφου 3 του ν. 1264/1982 (ΦΕΚ 79 Α), να 
καθορίζεται, ανάλογα με τις ανάγκες της επιχείρησης 
ή εκμετάλλευσης, για διάστημα μέχρι δυο (2) μηνών 
αυξημένος αριθμός ωρών εργασίας κατά μία (1) ώρα 
πλέον του συμβατικού ωραρίου και μέχρι εννέα (9) ώρες 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


3103 


η,μερησίως και μέχρι σαράντα οκτώ (48) εβδομαδιαίων 
και μειωμένος αριθμός ωρών εργασίας κατά το επόμενο 
αντίστοιχο διάστημα, με την προϋπόθεση ότι ο μέσος 
όρος των ωρών εργασίας για το συνολικό χρονικό 
διάστημα (περίοδος αναφοράς), το οποίο απαγορεύεται 
να υπερβαίνει τους τέσσερις (4) μήνες, ανέρχεται σε 
σαράντα (40) ώρες την εβδομάδα. Η κατά το προη¬ 
γούμενο εδάφιο ένωση προσώπων αρκεί να έχει αυ- 
σταθεί από πέντε (5) τουλάχιστον εργαζόμενους, ε- 
φαρμοζομένων κατά τα λοιπά των σχετικών διατάξεων 
του ν. 1264/1984. 

3. Η καταβαλλόμενη, κατ’ εφαρμογή των διατάξεων 
των προηγούμενων παραγράφων, αμοιβή για το συνολικό 
χρονικό διάστημα είναι ίση με την αντίστοιχη αμοιβή 
για εργασία οκτώ (8) ωρών ημερησίως και σαράντα (40) 
ωρών εβδομαδιαίως, χωρίς να επιτρέπεται αυξομείωσή 
της. 

Με επιχειρησιακές συλλογικές συμβάσεις εργασίας 
επιτρέπεται να καθορίζεται, για τις περιόδους αναφοράς 
των προηγούμενων παραγράφων, χρόνος εβδομαδιαίας 
εργασίας, μέχρι σαράντα οκτώ (48) ωρών κατά μέσο 
όρο, συμπεριλαμβανομένων και των υπεριοριών. Η προ- 
σαύξηση της αμοιβής λόγω υπερωριών υπολογίζεται 
κατά το τέλος της περιόδου αναφοράς και καταβάλλεται 
για την πέραν των σαράντα (40) ωρών εβδομαδιαίως, 
κατά μέσο όρο, παρασχεθείσα εργασία. 

4. Κατά τη διευθέτηση του χρόνου εργασίας επιτρέ¬ 
πεται να χορηγείται στον εργαζόμενο σε αντιστάθμιση 
των συνολικών ωρών, που δικαιούται για το διάστημα 
του μειωμένου ημερήσιου χρόνου απασχόλησης, σύμ¬ 
φωνα με τις παραγράφους 1 και 2, είτε ανάλογη ημερήσια 
ανάπαυση (ρεπό) είτε ανάλογη προσαύξηση της ετήσιας 
μετ' αποδοχών άδειας. 

5. Εφόσον από οποιονδήποτε λόγο, ιδίως εξαιτίας 
παραίτησης ή απόλυσης του εργαζόμενου, δεν εφαρ¬ 
μόζεται ή δεν ολοκληρώνεται η διευθέτηση του χρόνου 
εργασίας σύμφωνα με τον παρόντα νόμο, δεν θίγονται 
οι ισχύουσες διατάξεις περί της νόμιμης προσαυξησης 
της αμοιβής της υπερεργασίας και της υπερωρίας. 

6. Για την εφαρμογή του άρθρου αυτού ικανότητα 
σύναψης επιχειρησιακής συλλογικής σύμβασης έχουν 
οι επιχειρήσεις ή εκμεταλλεύσεις που απασχολούν του¬ 
λάχιστον είκοσι (20) εργαζόμενους. 

7. Από τις διατάξεις του παρόντος άρθρου δεν θί¬ 
γονται οι σχετικές ρυθμίσεις του ν. 2602/1993 (ΦΕΚ 
83 Α) ή άλλων ειδικών νόμων που αποσκοπούν στην 
εξυγίανση φορέων του ευρύτερου δημόσιου τομέα. 

Άρθρο 4 

Τοπικά σύμφωνα απασχόλησης 

1. Φορείς του δημόσιου τομέα, της τοπικής αυτο¬ 
διοίκησης και κοινωνικοί εταίροι κατά την έννοια του 
άρθρου 3 του ν. 2232/1994 (ΦΕΚ 140 Α 1 ). με βάση τις 
ανάγκες αναβάθμισης ευπαθών περιοχών της Χώρας 
και ιδιαίτερα της προβλεπόμενης από την παράγραφο 
1 του άρθρου 4 του ν. 2601/1998 (ΦΕΚ 81 Α ) ΠΕΡΙΟΧΗΣ 
Γ , για τις οποίες εφαρμόζονται ή πρόκειται να εψαρ- 
μοσθούν ειδικά προγράμματα με διάθεση εθνικών *όι 
κοινοτικών πόρων και με σκοπό την επίτευξη των 
στόχων της ποοωθησης της απασχόλησης σε βιώσιμες 
κα* ανταγωνιστικές δραστηριότητες, της καταπολέμησης 
της ανεργίας και της δημιουργίας νέων θέσεων απα¬ 
σχόλησης, μπορούν να συνάπτουν για την πραγματο¬ 


ποίηση των στόχων αυτών, ειδικές συλλογικές συμφω¬ 
νίες σχετικά με την εκτέλεση συγκεκριμένου έργου η 
την άσκηση συγκεκριμένης δραστηριότητας οικονομικού 
ή κοινωνικού ή πολιτιστικού χαρακτήρα, σας οποίες 
ορίζεται η διάρκεια ισχύος και όλοι οι οροί εφαρμογής 
τους. Με τις συμφωνίες αυτές επιτρέπεται να ρυθμί¬ 
ζονται και τα κατώτατα όρια μισθών και ημερομίσθιων 
και γενικότερα οι όροι απασχόλησης του προσωπικού 
που πρόκειται να απασχοληθεί για την εκτέλεση του 
έργου ή των δραστηριοτήτων αυτών (τοπικά σύμφωνα 
απασχόλησης). 

Ο ρυθμίσεις αυτές απαγορεύεται να παραβιάζουν 
τους κανόνες για την υγιεινή και ασφάλεια των εργα¬ 
ζόμενων και τα ελάχιστα όρια προστασίας που προ- 
βλέπονται από τις εκάστοτε ισχύουσες διατάξεις της 
εργαπκής νομοθεσίας και των Εθνικών Γενικών Συλ¬ 
λογικών Συμβάσεων Εργασίας, κατισχύουν δε οποιοσ¬ 
δήποτε άλλης σχετικής ρύθμισης εφόσον περιέχονται 
στην οικεία ατομική σύμβαση εργασίας του απασχολού¬ 
μενου, που καταρτίζεται εγγράφως και υπό τον όρο ότι 
στη σύναψη του τοπικού συμφώνου απασχόλησης έλαβε 
μέρος και το αντιπροσωπευτικότερο Εργατικό Κέντρο, 
κατά το άρθρο 6 πσρ. 2 του ν. 1876/1990. του νομού. 
Τα Τοπικά Σύμφωνα Απασχόλησης ισχύουν μόνον ε¬ 
φόσον εγκριθούν από τους Υπουργούς Εθνικής Οικο¬ 
νομίας και Εργασίας και Κοινωνικών Ασφαλίσεων 

2. Από την ημερομηνία δημοσιεύσεως του παρόντος 
νόμου μέχρι την 31η Δεκεμβρίου 2001 σε επιχειρήσεις 
που λειτουργούν σε περιοχές της προηγούμενης πα¬ 
ραγράφου και με σκοπό την επίτευξη των αναφερόμενων 
σε αυτήν στόχων, επιτρέπεται να καθορίζονται με ε¬ 
πιχειρησιακές συλλογικές συμβάσεις εργασίας ή με 
ατομικές συμβάσεις εργασίας ως προς τους· προσλαμ¬ 
βανόμενους είτε για πρώτη φορά είτε μετά από δώδεκα 
(12) και πλέον μήνες από την τελευταία τους εργασία 
(μακροχρόνιοι άνεργοι), επίπεδα αμοιβών εργασίας του¬ 
λάχιστον (σα με εκείνα που προβλέπει η εκάστοτε 
ισχύουσα Εθνική Γενική Συλλογική Σύμβαση Εργασΐσς 
και για χρονικό διάστημα ενός (1) έτους κατ' ανώτατο 
όριο 

Οι ανωτέρω επιχειρησιακές συλλογικές ή ατομικές 
συμβάσεις εργασίας υπερισχύουν οποιοσδήποτε άλλης 
σχετικής νομοθετικής, κανονιστικής ή συλλογικής ρύθ- 
μισης. 

Άρθρο 5 

Ιδιωτικά Γραφεία Συμβούλων Εργασίας 

1. Φυσικά ή νομικά πρόσωπα μπορούν να συνιστουν 
Ιδιωτικά Γραφεία Συμβούλων Εργασίας (Ι.Γ.Σ.Ε.) με α¬ 
ντικείμενο την εξεύρεση για λογαριασμό του εργοδότη 
ορισμένων κατηγοριών θέσεων εργασίας σε ημεδαπούς 
ή αλλοδαπούς. Τα Ι.Γ.Σ.Ε. μεσολαβούν για την εξεύρεση 
εργασίας που αφορά ιδίως καλλιτέχνες ακροάματος και 
θεάματος, πρόσωπα εποπτείας ή διεύθυνσης ε εμπι¬ 
στοσύνης, λογιστές η φοροτεχνικούς προσωπικό κα¬ 
θαριότητας χώρων, απασχολούμενους στις οικοδομές 
και στις τεχνικές εργασίες, ξεναγούς, μοντέλα, απο¬ 
κλειστικές νοσοκόμες, πρόσωπα φροντίδας ηλικιωμένων 
χα* οικόσιτο προσωπικό. Για τη σύσταση των Ιδιωτικών 
Γραφείων Συμβούλων Εργασίας απαιτείται άδεια που 
χορηγείται από τον Υπουργό Εργασίας κ ι\ Κοινωνικών 
Ασφαλίσεων 

Γ. Με προεδρικό διάταγμα, που εκδισεται με ππατσση 

του Υπουργού Εργασίας και Κοινωνικών Ασφαλίσεων 
καθορίζονται: α) οι κατηγορίες των θέσεων εργασίας, 
για την εξεύρεση των οποίων επιτρέπεται η σύσταση 
Ιδιωτικών Γραφείων Συμβούλων Εργασίας, β) ο: όροι 
και οι προϋποθέσεις για τη σύστασή τους, γ) τα απαι- 
τούμενα για την πιστοποίησή τους δικαιολογητικά και 
άλλα στοιχεία, καθώς και η σχετική διαδικασία, δ) οι 
όροι και οι προϋποθέσεις, καθώς και η διαδικασία χο¬ 
ρήγησης της ειδικής εγκριτικής άδειας λειτουργίας τους, 
ε) οι περιπτώσεις κατά πς οποίες μπορεί να ανακληθεί 
η εγκριτική άδεια, καθώς και η απαιτούμενη διαδικασία 
για την ανάκλησή της. στ) το ύψος της αμοιβής για τη 
μεσολάβησή τους και ο τρόπος καταβολής της και ζ) 
κάθε αναγκαία λεπτομέρεια για την εφαρμογή του πα¬ 
ρόντος άρθρου. 

3. Η παράβαση των όρων και προϋποθέσεων της 
χορηγηθείσας εγκριτικής άδειας λειτουργίας Ιδιωτικού 
Γ ραφείου Συμβούλων Εργασίας συνιστά ποινικό αδίκημα, 
το οποίο τιμωρείται με ποινή φυλακίσεως τουλάχιστον 
τριών (3) μηνών και με χρηματική ποινή τουλάχιστον 
ενός εκατομμυρίου (1.000.000) δραχμών. 

4. Τα Ιδιωτικά Γραφεία Συμβούλων Εργασίας έχουν 
υποχρέωση να υποβάλλουν στην οικεία Επιθειόρηση 
Εργασίας κατά το πρώτο δεκαπενθήμερο του μηνός 
Ιανουαρίου και Ιουλίου κάθε έτους αναλυτική κατάσταση 
των συμβάσεων εργασίας για τη σύναψη των οποίων 
μεσολαβούσαν το προηγούμενο εξάμηνο. Η παράβαση 
της υποχρέωσης αυτής αποτελεί λόγο αναχλήσεως της 
εγκριτικής άδειας λειτουργίας των Ι.Γ.Σ.Ε.. 

5. Φυσικά ή νομικά πρόσωπα ιδιωτικού δικαίου, που 
έχουν ως αντικείμενο την εξεύρεση θέσεων εργασίας 
σε ημεδαπούς ή αλλοδαπούς, υποχρεούνται, μέσα σε 
πέντε (5) μήνες από τη δημοσίευση του διατάγματος 
της παραγράφου 2, να υποβάλουν στο Υπουργείο Ερ¬ 
γασίας και Κοινωνικών Ασφαλίσεων αίτηση, σύμφωνα 
με τους όρους και τις προϋποθέσεις του άρθρου αυτού, 
για τη χορήγηση της σχετικής άδειας λειτουργίας. 

Η παράβαση της υποχρέωσης αυτής επιφέρει σε 
βάρος του παραβάτη πς διοικητικές κυρώσεις του άρ¬ 
θρου 16 και επιπλέον συνιστά ποινικό αδίκημα, τιμω¬ 
ρούμενο με πς ποινές του άρθρου 17 παράγραφος 1 
του παρόντος νόμου. 

ΚΕΦΑΛΑΙΟ 8* 

ΣΥΣΤΑΣΗ ΣΟΜΑΤΟΣ ΕΠΙΘΕΩΡΗΣΗΣ ΕΡΓΑΣΙΑΣ 
(Σ.ΕΠ.Ε.) 

Άρθρο 6 

Σύσταση Σώματος 

1. Συνιστάται στο Υπουργείο Εργασίας και Κοινωνι¬ 
κών Ασφαλίσεων υπηρεσία με τον τίτλο "Σώμα Επιθεώ¬ 
ρησης Εργασίας* (Σ.ΕΠ.Ε.), υπαγόμενη απευθείας στον 
Υπουργό Εργασίας και Κοινωνικών Ασφαλίσεων. Συνι- 
στάται επίσης μία θέση μετακλητού Ειδικού Γραμματέα 
(άρθρο 28 του ν. 1558/1985 ΦΕΚ 137 Α'), ο οποίος 
προΐσταται της υπηρεσίας αυτής. 

2. Το Σ.ΕΠ.Ε. έχει ως κύριο έργο: 

α. Την επίβλεψη και τον έλεγχο της εφαρμογής των 
διατάξεων της εργατικής νομοθεσίας. 

β. Την έρευνα, ανακάλυψη και δίωξη, σύμφωνα, με τις 
κείμενες διατάξεις, των παραβατών της εργατικής νο¬ 
μοθεσίας. 

γ. Την έρευνα, ανακάλυιρη και δίωξη, παράλληλα και 


ανεξάρτητα από τις αστυνομικές αρχές, της παράνομης 
απασχόλησης. 

δ. Την έρευνα, παράλληλα και ανεξάρτητα από τους 
ασφαλιστικούς οργανισμούς, της ασφαλιστικής κάλυψης 
των εργαζόμενων. 

ε. Την παροχή πληροφοριών, συμβουλών και υποδεί¬ 
ξεων προς τους εργοδότες και τους εργαζόμενους, 
σχετικά με τα πλέον αποτελεσμαπκά μέσα για την 
τήρηση των κειμένων διατάξεων. 

στ. Την αναφορά προς τον Υπουργό Εργασίας και 
Κοινωνικών Ασφαλίσεων των ελλείψεων ή των παρα¬ 
λείψεων, που δεν καλύπτονται από την ισχύουσα νο¬ 
μοθεσία, καθώς και των τυχόν προβλημάτων που 
δημιουργούνται κατά την εφαρμογή της νομοθεσίας. 

Άρθρο 7 

> Αρμοδιότητες του Σ.ΕΠ.Ε. 

1. Το Σ.ΕΠ.Ε. έχει πς εξής αρμοδιότητες: 

α. Να ελέγχει όλες πς επιχειρήσεις και γενικότερα 
κάθε ιδιωτικό ή δημόσιο χώρο εργασίας ή χώρο όπου 
υπάρχει υπόνοια όπ απασχολούνται εργαζόμενοι, εκτός 
από πς περιπτώσεις που ορίζεται διαφορεπκά από 
ειδικές διατάξεις. 

β. Να προβαίνει σε κάθε είδους αναγκαία εξέταση, 
έλεγχο ή έρευνα αναφορικά με τη διαπίστωση της 
τήρησης και εφαρμογής των διατάξεων της εργατικής 
νομοθεσίας, της σχετικής με τους όρους και πς συν¬ 
θήκες εργασίας ιδίως τα χρονικά όρια εργασίας, την 
αμοιβή ή -άλλες παροχές, την ασφάλεια και την υγεία 
των εργαζόμενων, τους ειδικούς όρους και συνθήκες 
εργασίας των ευπαθών ομάδων εργαζόμενων (όπως 
νέοι, γυναίκες σε κατάσταση εγκυμοσύνης ή λοχείας, 
άτομα με ειδικές ανάγκες), καθώς και ειδικών κατηγοριών 
εργαζόμενων. 

γ. Να εισέρχεται οποιαδήποτε ώρα κατά τη διάρκεια 
της ημέρας ή της νύχτας στους χώρους εργασίας, όταν 
κρίνει αναγκαίο, χωρίς προειδοποίηση προς τον εργο¬ 
δότη, για να διαπιστώσει αν τηρούνται οι διατάξεις της 
εργαπκής νομοθεσίας. 

δ. Να διακόπτει προσωρινά, σύμφωνα με πς κείμενες 
διατάξεις, τη λειτουργία της επιχείρησης ή τμήματός 
της, αν κρίνει όπ υπάρχει άμεσος κίνδυνος για την 
ασφάλεια και την υγεία των εργαζόμενων και να ειση- 
γείται στον Υπουργό Εργασίας και Κοινωνικών Ασφα¬ 
λίσεων την ορισπκή διακοπή της λειτουργίας της, όταν 
η επιχείρηση εξακολουθεί να παραβαίνει συστηματικά 
πς διατάξεις της νομοθεσίας με άμεσο κίνδυνο για 
τους εργαζόμενους. 

ε. Να λαμβάνει άμεσα διοικηπκά μέτρα, να επιβάλλει 
πς προβλεπόμενες διοικητικές κυρώσεις ή να προ¬ 
σφεύγει στη δικαιοσύνη για την επιβολή των ποινικών 
κυρώσεων ή, κατά την κρίση του, να χορηγεί εύλογη 
προθεσμία για π] συμμόρφωση με πς προβλεπόμενες 
διατάξεις. 

στ. Να λαμβάνει άμεσα μέτρα, σύμφωνα με πς κείμενες 
διατάξεις, σε περίπτωση που διαπιστώσει παράνομη 
απασχόληση. 

ζ. Να έχει πρόσβαση στα αρχεία και έγγραφα της 
επιχείρησης, καθώς και στη δομή της παραγωγικής 
διαδικασίας. 

η. Να λαμβάνει γνώση οποιοσδήποτε από τα τηρού¬ 
μενα βιβλία, μητρώα, έγγραφα και κάθε άλλου είδους 
στοιχείου της επιχείρησης, καθώς και να λαμβάνει α¬ 
ντίγραφα. 

θ. Να ερευνά τα αίτια των θανατηφόρων και των 
σοβαρών εργατικών ατυχημάτων και να συντάσσει σχε¬ 
τικές εκθέσεις. 

ι. Να διερευνά τα αίτια και τις συνθήκες της εμφάνισης 
επαγγελματικών νόσων και να προτείνει μέτρα για την 
πρόληψή τους. 

ια. Να ενημερώνει άμεσα τον ασφαλιστικό φορέα σε 
περίπτωση διαπιστώσεως παραβάσεων της ασφαλιστικής 
νομοθεσίας. 

ιβ. Να προβαίνει σε δειγματοληψίες και αναλύσεις των 
δειγμάτων, να λαμβάνει φωτογραφίες και να προβαίνει 
σε μετρήσεις φυσικών, χημικών και βιολογικών παρα¬ 
γόντων στο περιβάλλον εργασίας, 
ιγ. Να εξετάζει κάθε καταγγελία και αίτημα που υπο¬ 
βάλλεται στην Υπηρεσία και αφορά την ορθή εφαρμογή 
της εργατικής νομοθεσίας. 

ιδ. Να παρεμβαίνει συμφιλιωτικά για την επίλυση των 
αναφυόμενων ατομικών ή συλλογικών διαφορών εργα¬ 
σίας. 

ιε. Να συντάσσει, να ανακοινώνει και να αποστέλλει 
στο Διεθνές Γραφείο Εργασίας την ετήσια έκθεση 
σύμφωνα με τις υποχρεώσεις της Χώρας μας που 
απορρέουν από την 81 Διεθνή Σύμβαση Εργασίας (ν. 
3249/1955 ΦΕΚ 139 Λ). 

2. Οι αρμοδιότητες του Σ.ΕΠ.Ε. εκτείνονται σε όλη 
την ελληνική επικράτεια και ασκούνται από τις κεντρικές 
και τις περιφερειακές υπηρεσίες του. 

3. Το Σ.ΕΠ.Ε. συνεργάζεται και ανταλλάσσει πληρο¬ 
φορίες και στοιχεία, σχετικά με το αντικείμενο της 
αποστολής του, με άλλες υπηρεσίες του εσωτερικού ή 
εξωτερικού. 

Άρθρο 8 

Στελέχωση του Σ.ΕΠ.Ε. 

Καθήκοντα Επιθεωρητών Εργασίας 

1. Το Σ.ΕΠ.Ε. συγκροτείται από τον Ειδικό Γραμματέα, 
ο οποίος προίσταται της υπηρεσίας αυτής, και από 
τους Επιθεωρητές Εργασίας. Προς τούτο συνιστώνται 
760 θέσεις Επιθεωρητών Εργασίας οι οποίοι διακρίνο- 
νται σε Κοινωνικούς Επιθεωρητές Εργασίας, Τεχνικούς 
Επιθεωρητές Εργασίας και Υγειονομικούς Επιθεωρητές 
Εργασίας, κατά κατηγορία και κλάδο ως εξής: ΠΕ Διοι¬ 
κητικού Οικονομικού (348) θέσεις, ΠΕ Μηχανικών (131) 
θέσεις, ΠΕ Θετικών Επιστημών (52) θέσεις, ΠΕ Ιατρών, 

ΠΕ Ιατρών Ειδικοτήτων, ΠΕ Ιατρών Εργασίας (60) θέ¬ 
σεις, ΤΕ Διοικητικού Λογιστικού (40) θέσεις, ΤΕ Τεχνο¬ 
λογικών Εφαρμογών (89) θέσεις, ΤΕ Υγείας Πρόνοιας, 

ΤΕ Εποπτών Δημόσιας Υγείας (40) θέσεις. 

Επίσης συνιστώνται (278) θέσεις για γραμματειακή, 
διοικητική και λοιπή υποστήριξη κατά κατηγορία και 
κλάδο ως εξής: ΠΕ Πληροφορικής (3) θέσεις, ΔΕ 
Διοικητικού Λογιστικού (188) θέσεις, ΔΕ Τεχνικών (33) 
θέσεις και ΔΕ Τεχνικών (Οδηγών) (54) θέσεις. 

2 . Οι Κοινωνικοί, Τεχνικοί και Υγειονομικοί Επιθεω¬ 
ρητές Εργασίας ασκούν τις αρμοδιότητες που προβλέ- 
Γτονται στο άρθρο 7 του παρόντος νόμου και ειδικότερα: 

α Οι Κοινωνικοί Επιθει^ρητές Εργασίας διενεργούν 
ελέγχους για την εφαρμογή κυρίως της γενικής προ¬ 
στατευτικής εργατικής νομοθεσίας και παρέχουν συμ¬ 
βουλές, οδηγίες και υποδείξεις στους εργαζόμενους 
και εργοδότες για την αποτελεσματικότερη εφαρμογή 
της σχετικής νομοθεσίας. Ερευνούν επίσης την ασφα¬ 
λιστική κάλυψη των εργαζόμενων και τη νομιμότητα της 
απασχόλησής τους. 


Καθήκοντα Κοινωνικού Επιθεωρητή Εργασίας ασκουν 
οι υπάλληλοι των κλάδων ΠΕ Διοικητικού - Οικονομικού 
ή ΤΕ Διοικητικού - Οικονομικού, εάν έχουν τα ειδικά 
προσόντα που θα ορισθούν με τα προεδρικά διατάγματα 
της παραγράφου 5 του παρόντος άρθρου και έχουν 
ολοκληρώσει την προβλεπόμενη εκπαίδευση σύμφωνα 
με το άρθρο 10 του νόμου αυτού. 

β. Οι Τεχνικοί Επιθεωρητές Εργασίας διενεργούν 
ελέγχους για την εφαρμογή κυρίως της εργατικής νο¬ 
μοθεσίας για την ασφάλεια και υγεία των εργαζόμενων, 
ερευνούν τις αιτίες των σοβαρών και θανατηφόρων 
εργατικών ατυχημάτων, υποδεικνύουν μέτρα για την 
αποφυγή επανάληψής τους και παρέχουν συμβουλές, 
οδηγίες και υποδείξεις στους εργαζόμενους και στους 
εργοδότες για την αποτελεσματικότερη εφαρμογή της 
σχετικής νομοθεσίας. 

Καθήκοντα Τεχνικού Επιθεωρητή Εργασίας ασκούν 
υπάλληλοι των κλάδων ΠΕ Μηχανικών ή ΠΕ Θετικών 
Επιστημών ή ΤΕ Τεχνολογικών Εφαρμογών, εάν έχουν 
τα ειδικά προσόντα που θα ορισθούν με τα προεδρικά 
διατάγματα της παραγράφου 5 του παρόντος άρθρου 
και έχουν ολοκληρώσει την προβλεπόμενη εκπαίδευση 
σύμφωνα με το άρθρο 10 του νόμου αυτού. 

γ. Οι Υγειονομικοί Επιθεωρητές Εργασίας διενεργούν 
ελέγχους για την εφαρμογή κυρίως της εργατικής νο¬ 
μοθεσίας για την υγεία των εργαζόμενων, ερευνούν τη 
φύση και τις αιτίες των επαγγελματικών νόσων, υπο¬ 
δεικνύουν μέτρα για τη διαφύλαξη της υγείας των 
εργαζόμενων και παρέχουν συμβουλές, οδηγίες και 
υποδείξεις στους εργαζόμενους και στους εργοδότες 
για την αποτελεσματικότερη εφαρμογή της σχετικής 
νομοθεσίας. 

Καθήκοντα Υγειονομικού Επιθεωρητή Εργασίας α¬ 
σκούν υπάλληλοι των κλάδων ΠΕ Ιατρών Εργασίας ή 
ΠΕ Ιατρών ή ΠΕ Ιατρών Ειδικοτήτων ή ΤΕ Εποπτών 
Δημόσιας Υγείας ή ΤΕ Επαγγελμάτων Υγείας και Πρό¬ 
νοιας, σχετικών με το αντικείμενο της προστασίας της 
υγείας των εργαζόμενων, εάν έχουν τα ειδικά προσόντα 
που θα ορισθούν με τα προεδρικά διατάγματα της 
παραγράφου 5 του παρόντος άρθρου και έχουν ολο¬ 
κληρώσει την προβλεπόμενη εκπαίδευση σύμφωνα με 
το άρθρο 10 του νόμου αυτού. 

3. Το Σ.ΕΠ.Ε. στελεχώνεται με αποσπάσεις υπαλλή¬ 
λων του Υπουργείου Εργασίας και Κοινωνικών Ασφα¬ 
λίσεων, με αποσπάσεις υπαλλήλων του Δημοσίου, νο¬ 
μικών προσώπων δημοσίου δικαίου, καθώς και με νέες 
προσλήψεις. Ως Επιθεωρητές Εργασίας τοποθετούνται 
στο Σ.ΕΠ.Ε. υπάλληλοι του Υπουργείου Εργασίας και 
Κοινωνικών Ασφαλίσεων που έχουν τουλάχιστον πε¬ 
νταετή εμπειρία σε έργα και καθήκοντα που ασκούσαν 
οι υπάλληλοι των πρώην Επιθεωρήσεων Εργασίας και 
εφόσον συντρέχουν οι προϋποθέσεις της παραγράφου 
2 του άρθρου αυτού. Οι αποσπασμένοι στη νομαρχιακή 
αυτοδιοίκηση υπάλληλοι του Υπουργείου Εργασίας και 
Κοινωνικών Ασφαλίσεων τοποθετούνται στο Σ.ΕΠ.Ε. 
μετά από αίτησή τους που υποβάλλεται στη Διεύθυνση 
Προσωπικού του Υπουργείου Εργασίας και Κοινωνικών 
Ασφαλίσεων εντός τριμήνου από τη δημοσίευση του 
νόμου αυτού και ύστερα από γνώμη του Υπηρεσιακού 
Συμβουλίου. Η απόσπαση στη νομαρχιακή αυτοδιοίκηση 
όσων τοποθετούνται σύμφωνα με τα προηγούμενα ε¬ 
δάφια στο Σ.ΕΠ.Ε. λήγει αυτοδικαίως την ημερομηνία 
που προβλέπεται στην παράγραφο 8 του άρθρου αυτού. 

4. Κατ' εξαίρεση ασκούν καθήκοντα Επιθεωρητή Ερ¬ 
γασίας και υπάλληλοι του Υπουργείου Εργασίας και 

Κοινωνικών Ασφαλίσεων του κλάδου ΔΕ, εφόσον έχουν 
τουλάχιστον επταετή εμπειρία σε έργα και καθήκοντα 
Επιθεωρητή Εργασίας. Κατά τα λοιπά ισχύει η παρά¬ 
γραφος 3 του παρόντος άρθρου. 

5. Με προεδρικά διατάγματα, που εκδίδονται με πρό¬ 
ταση των Υπουργών Εσωτερικών, Δημόσιας Διοίκησης 
και Αποκέντρωσης και Εργασίας και Κοινωνικών Ασφα¬ 
λίσεων, καθορίζονται: α) η οργάνωση, η διάρθρωση σε 
κεντρικό και περιφερειακό επίπεδο των υπηρεσιών που 
συγκροτούν το Σ.ΕΠ.Ε., η καθ' ύλην και κατά τόπο 
κατανομή των αρμοδιοτήτων των υπηρεσιών αυτών, κα¬ 
θώς κοι τα θέματα λειτουργίας τους, β) ο αναγκαίος 
αριθμός θέσεων του παραπάνω προσωπικού του Σ.ΕΠ.Ε. 
κατά κατηγορία, κλάδο και ειδικότητα, τα κριτήρια και 
η διαδικασία της επιλογής τους και κάθε άλλο θέμα 
στελέχωσης του Σ.ΕΠ.Ε., γ) η οργάνωση και η διάρθρωση 
της υπηρεσίας Ειδικών Επιθεωρητών Εργασίας και δ) 
κάθε άλλη αναγκαία λεπτομέρεια για την οργάνωση, 
στελέχωση και λειτουργία του Σ.ΕΠ.Ε.. 

Τα διατάγματα αυτά πρέπει να εκδοθούν μέσα σε έξι 
(5) μήνες από τη δημοσίευση του νόμου αυτού. 

6. Το Σ.ΕΠ.Ε. λειτουργεί με βάση ειδικό κανονισμό 
λειτουργίας που εκδίδεται με προεδρικό διάταγμα, με 
πρόταση του Υπουργού Εσοπερικών, Δημόσας Διοίκη¬ 
σης και Αποκέντρωσης και του Υπουργού Εργασίας και 
Κοινωνικών Ασφαλίσεων. 

7. Με αποφάσεις του Υπουργού Εργασίας και Κοι¬ 
νωνικών Ασφαλίσεων, που δημοσιεύονται στην Εφημε¬ 
ρίδα της Κυβερνήσεως, είναι δυνατόν να σνακαθορί- 
ζονται η κατά τόπον και καθ' ύλην αρμοδιότητα των 
υπηρεσιών του Σ.ΕΠ.Ε.. 

8. Από την 1η Ιουλίου 1999 παύουν να ασκούνται οι 
αρμοδιότητες που πρσβλέπονται στο άρθρο 7 του πα¬ 
ρόντος από τις υπηρεσίες της νομαρχιακής αυτοδιοί¬ 
κησης, οι οποίες εξακολουθούν να ασκούν τις αρμο¬ 
διότητες που προβλέπονται στο άρθρο 15 του νόμου 
αυτού. 

Άρθρο 9 

Θέματα λειτουργίας του Σ.ΕΠ.Ε. 

1. Οι υπηρεσίες του Σ.ΕΠ.Ε. λειτουργούν όλες τις 
ημέρες του μήνα και οι υπάλληλοι, λόγω της φύσεως 
του αντικειμένου, ασκούν τις ελεγκτικές αρμοδιότητες 
όλο το 24ωρο και όλες τις ημέρες της εβδομάδας και 
υποχρεουνται σε υπερωριακή εργασία, καθώς και ερ¬ 
γασία κατά τχς Κυριακές, τις αργίες και τις νύκτες, 
ευρισκόμενοι σε διατεταγμένη υπηρεσία σε κάθε τόπο 
και χρόνο, σύμφωνα με τον κανονισμό λειτουργίας του 
Σ.ΕΠ.Ε.. 

2. Το προσωπικό του Σ.ΕΠ.Ε. υπάγεται, ως προς τα 
θέματα υπηρεσιακής κατάστασης, στο Υπηρεσιακό και 
Πειθαρχικό Συμβούλιο του Υπουργείου Εργασίας και 
Κοινωνικών Ασφαλίσεων. Κατ' εξαίρεση τα θέματα κρί¬ 
σεων, τοποθετήσεων και μεταθέσεων προϊσταμένων 
υπηρεσιακών μονάδων του Σ.ΕΠ.Ε. υπάγονται στην 
αρμοδιότητα πενταμελούς Υπηρεσιακού Συμβουλίου που 
συγκροτείται με απόφαση του Υπουργού Εργασίας και 
Κοινωνικών Ασφαλίσεων και αποτελείται από: 

α. τον Ειδικό Γραυματέα, που προίσταται του Σ.ΕΠ.Ε.. 
ως πρόεδρο. 

β. δυο (2) Επιθεωρητές Εργασίας, Προϊσταμένους 
Διευθύνσεων, που ορίζονται με απόφαση του Υπουργού 
Εργασίας κ η\ Κοινωνικών Ασφαλίσεων. 


γ. δυο (2) αιρετούς εκπροσώπους των εργαζόμενων 
στο Σ.ΕΠ.Ε.. 

Με την ίδια απόφαση ορίζεται γραμματέας του συμ¬ 
βουλίου αυτού, καθώς και τα αναπληρωματικά μέλη, 
εκτός των αιρετών. 

Τα θέματα εισηγείται ο κατά τον ειδικό κανονισμό 
λειτουργίας του Σ.ΕΠ.Ε. Προϊστάμενος της αρμόδιας 
Διεύθυνσης. 

3. Μέχρι τη συγκρότηση του παρόντος υπηρεσιακού 
συμβουλίου και κατά την πρώτη εφαρμογή του νόμου 
αυτού, το προσωπικό υπάγεται στο Υπηρεσιακό Συμ¬ 
βούλιο του Υπουργείου Εργασίας και Κοινωνικών Α¬ 
σφαλίσεων. 

4. Οι διοικητικές, αστυνομικές, λιμενικές αρχές, οι 
δικαστικές υπηρεσίες, οι δημόσιες υπηρεσίες, καθώς 

και οι υπηρεσίες της αυτοδιοίκησης και των δυο βαθμών 
υποχρεουνται να παρέχουν κάθε αιτούμενη συνδρομή 
ιδιαίτερα με την παροχή στο Σ.ΕΠ.Ε. μηχανογραφικών 
στοιχείων και πληροφοριών, για τη διευκόλυνση της 
άσκησης των αρμοδιοτήτων του. 

5. Το άρθρο 15 του ν. 2336/1995 (ΦΕΚ 189 Α) 
αντικαθίσταται ως ακολούθως: 

Όι διατάξεις της παραγράφου 7 του άρθρου 38 του 
ν. 2008/1992 (ΦΕΚ 16 Α) εφαρμόζονται και για τους 
Κοινωνικούς, Τεχνικούς και Υγειονομικούς Επιθεωρητές 
Εργασίας που υπηρετούν στο Σ.ΕΠ.Ε. και μετακινούνται 
για τη διενέργεια επιθεωρήσεων, ελέγχων, μετρήσεων 
εργασιακών παραγόντων και τη διερεύνηση των εργα¬ 
τικών ατυχημάτων. Ως προς τον τρόπο καταβολής 
εφαρμόζονται οι διατάξεις της παραγράφου 3 του άρ¬ 
θρου 35 του ν. 1882/1990 (ΦΕΚ 90 Α )/ 

6. Οι υπάλληλοι του Σ.ΕΠ.Ε. τηρούν το απόρρητο 
των πληροφοριών και στοιχείων που περιήλθαν στη 
γνώση τους κατά την άσκηση των καθηκόντων τους, 
ακόμη και μετά την αποχώρησή τους απο αυτό. Τηρούν 
επίσης απόρρητες τις πηγές από πς οποίες περιήλθαν 
στη γνώση τους καταγγελίες ή παράπονα. 

7. Με απόφαση του Υπουργού Εργασίας και Κοινω¬ 
νικών Ασφαλίσεων είναι δυνατόν να ανατίθενται σε 
υπαλλήλους της Κεντρικής Υπηρεσίας του Υπουργείου 
Εργασίας και Κοινωνικών Ασφαλίσεων αρμοδιότητες 
παροχής συνδρομής στις υπηρεσίες του Σ.ΕΠ.Ε. για 
τη διενέργεια ή την εν γένει εκπλήρωση της αποστολής 
του. 

Οι ως άνω υπάλληλοι έχουν τις υποχρεώσεις και τα 
δικαιώματα του προσωπικού του Σ.ΕΠ.Ε. κατά το διά¬ 
στημα που ασκούν το εν λόγω καθήκοντα. 

8. Η παράγραφος 13 του άρθρου 6 του ν. 2519/1997 
(ΦΕΚ 165 Α) εφαρμόζεται και για το προσωπικό των 
κλάδων ΠΕ Ιατρών, ΠΕ Ιατρών Ειδικοτήτων, ΠΕ Ιατρών 
Εργασίας του Σ.ΕΠ.Ε.. 

Άρθρο 10 

Εκπαίδευση προσωπικού του Σ.ΕΠ.Ε. 

1. Το προσωπικό του Σ.ΕΠ.Ε. εκπαιδεύεται αρχικά 
κατά την είσοδό του σε αυτό και στη συνέχεια κατα 
τακτά χρονικά διαστήματα. Τα προγράμματα εκπαίδευ¬ 
σης καταρτίζονται από τον Ειδικό Γραμματέα, μετά απο 
γνώμη του Συμβουλίου Κοινωνικού Ελέγχου Επιθεώρη¬ 
σης Εργασίας, που προβλέπεται στο άρθρο 13 του 
νόμου αυτού. 

2. Η εκπαίδευση και η συνεχιζόμενη κατάρτιση του 
προσωπικού του Σ.ΕΠ.Ε. μπορεί να πραγματοποιείται 

σε συνεργασία και με το Ινστιτούτο Επιμόρφωσης του 
Εθνικού Κέντρου Δημόσιας Διοίκησης. Το προσωπικό 
ίου Σ.ΕΠ.Ε. μπορεί να αποστέλλεται για εκπαίδευση 
σε σχολές ή κέντρα εκπαίδευσης του ιδιωτικού ή δη¬ 
μόσιου τομέα του εσοκερικού ή εξωτερικού ανάλογα 
με τις ειδικές ανάγκες της αποστολής του. Τα ανωτέρω 
θέματα ρυθμίζονται με απόφαση του Ειδικού Γραμματέα. 

3. Η αρχική εκπαίδευση, θεωρητική και πρακτική, πριν 
αναλάβει ο υπάλληλος καθήκοντα Επιθεωρητή Εργασίας 
και ενταχθεί στο Σ.ΕΠ.Ε., δεν μπορεί να είναι μικρότερη 
από έξι (6) μήνες. 

4. Η αρχική εκπαίδευση δεν είναι απαραίτητη για 
όσους τοποθετούνται στο Σ.ΕΠ.Ε., σύμφωνα με το 
άρθρο 8 παράγραφοι 3 και 4, κατά την πρώτη εφαρμογή 
του νόμου αυτού. 

Άρθρο 11 

Υπηρεσία Ειδικών Επιθεωρητών Εργασίας 

1. Συνιστάται στο Σ.ΕΠ.Ε. υπηρεσία Ειδικών Επιθεω¬ 
ρητών Εργασίας, που υπάγεται στον Προϊστάμενο του 
Σώματος Ειδικό Γραμματέα. 

Στην υπηρεσία αυτή συνιστώνται πέντε (5) οργανικές 
θέσεις Προϊσταμένων Διεύθυνσης και πέντε (5) οργα¬ 
νικές θέσεις Προϊσταμένων Τμημάτων, οι οποίες κα- 
τανέμονται αντίστοιχα ανά τρεις (3) για Κοινωνικούς 
Επιθεωρητές Εργασίας και ανά δύο (2) για Τεχνικούς 
ή Υγειονομικούς Επιθεωρητές Εργασίας. 

2. Αρμοδιότητα της υπηρεσίας είναι: 

α. η διενέργεια τακτικών ελέγχων της λειτουργίας 
των επί μέρους υπηρεσιών του Σ.ΕΠ.Ε. και η υποβολή 
στον Ειδικό Γραμματέα σχετικών αναφορών για τη 
βελτίωση του παρεχόμενου έργου, 

β. η διενέργεια ελέγχων σε χώρους εργασίας σε 
οποιοδήποτε μέρος της ελληνικής επικράτειας και η 
υποβολή του σχετικού πορίσματος και 

γ. η εκτέλεση κάθε άλλου έργου που τους ανατίθεται 
από τον Ειδικό Γραμματέα και έχει σχέση με την 
οργάνωση και λειτουργία του Σ.ΕΠ.Ε.. 

3. Οι Ειδικοί Επιθεωρητές Εργασίας ασκούν όλες πς 
αρμοδιότητες και έχουν όλα τα καθήκοντα, υποχρεώσεις 
και δικαιώματα των υπαλλήλων του Σ.ΕΠ.Ε.. 

Άρθρο 12 

Ετήσια έκθεση πεπραγμένων 

1. Η ετήσια έκθεση πεπραγμένων του Σ.ΕΠ.Ε. υπο¬ 
βάλλεται από τον Ειδικό Γραμματέα, μέσα στο πρώτο 
εξάμηνο του επόμενου έτους, στον Υπουργό Εργασίας 
και Κοινωνικών Ασφαλίσεων, ο οποίος αποφασίζει τη 
δημοσίευσή της. 

2. Το Συμβούλιο Κοινωνικού Ελέγχου Επιθεώρησης 
Εργασίας (Σ.Κ.Ε.Ε.Ε.) διατυπώνει γνώμη επί της εκθέ- 
σεως, πριν από τη δημοσίευσή της. 

3. Η ετήσια έκθεση πεπραγμένων του Σ.ΕΠ.Ε. κοι¬ 
νοποιείται στις πλέον αντιπροσωπευτικές οργανώσεις 
εργοδοτών και εργαζομένων, καθώς και στη Διεθνή 
Οργάνωση Εργασίας και στην Ευρωπαϊκή Ένωση. 

Άρθρο 13 

Κοινωνικός έλεγχος του Σ.ΕΠ.Ε. 

1. Συνιστάται στο Υπουργείο Εργασίας και Κοινωνικών 
Ασφαλίσεων το Συμβούλιο Κοινωνικού Ελέγχου Επι¬ 


θεώρησης Εργασίας (Σ.Κ.Ε.Ε.Ε.), αρμόδιο να γνωμοδοτει 
σε θέματα λειτουργίας και δράσης του Σ.ΕΠ.Ε.. Το 
Σ.Κ.Ε.Ε.Ε. λειτουργεί στα πλαίσια του Α.Σ.Ε. και συ¬ 
γκροτείται από: 

α. τον Ειδικό Γραμματέα του Υπουργείου Εργασίας 
και Κοινωνικών Ασφαλίσεων, που προίσταται του 
Σ.ΕΠ.Ε., ως πρόεδρο, ο οποίος αναπληρώνεται, σε 
περίπτωση κωλύματος ή απουσίας, από τον Επιθεωρητή 
Εργασίας, 

β. έναν (1) Επιθεωρητή Εργασίας, ο οποίος αναπλη¬ 
ρώνεται, επίσης, από Επιθεωρητή Εργασίας, 
γ. έναν (1) εκπρόσωπο της Ένωσης Νομαρχιακών 
Αυτοδιοικήσεων Ελλάδας (Ε.Ν.ΑΈ), που υποδεικνύεται 
από αυτή, 

δ. δύο (2) εκπροσώπους της Γ ενικής Συνομοσπονδίας 
Εργατών Ελλάδος (Γ.Σ.Ε.Ε.) και έναν (1) της Ανωτάτης 
Διοίκησης Ενώσεων Δημοσίων Υπαλλήλων (Α.ΔΈ.Δ.Υ), 
που υποδεικνύονται από τις οργανώσεις αυτές, 
ε. τρεις (3) εκπροσώπους εργοδοτικών οργανώσεων 
και ειδικότερα έναν από το Σύνδεσμο Ελληνικών Βιο¬ 
μηχανιών (Σ.Ε.Β.), έναν από την Εθνική Συνομοσπονδία 
Ελληνικού Εμπορίου (Ε.Σ.ΕΈ.) και έναν από τη Γενική 
Συνομοσπονδία Επαγγελματιών Βιοτεχνών Εμπόρων 
Ελλάδος (Γ.Σ.Ε.Β.Ε.), που υποδεικνύονται από πς ορ¬ 
γανώσεις αυτές, 

στ. έναν (1) εκπρόσωπο των εργαζομένων στο 
Σ.ΕΠ.Ε., που υποδεικνύεται από την αντίστοιχη συνδι¬ 
καλιστική οργάνωση. 

Ο διορισμός των μελών και των αναπληρωτών τους, 
οι οποίοι για τα υπό στοιχ. γ* έως και στ' μέλη υπο¬ 
δεικνύονται από τους αντίστοιχους φορείς, γίνεται με 
απόφαση του Υπουργού Εργασίας και Κοινωνικών Α¬ 
σφαλίσεων, εφαρμόζονται δε ανάλογα οι διατάξεις της 
παραγράφου 3 του άρθρου 8 του ν. 2336/1995 (ΦΕΚ 
189 Α ). 

2. Αρμοδιότητες του Σ.Κ.Ε.Ε.Ε. είναι: 

α. Η διατύπωση γνώμης σχετικά με τον προγραμμα¬ 
τισμό της δράσης και την εν γένει λειτουργία του 
Σ.ΕΠ.Ε. σε εθνικό επίπεδο, καθώς και των προγραμ¬ 
μάτων εκπαίδευσης του προσωπικού του. 

β. Η διατύπωση γνώμης επί της ετήσιας έκθεσης 
πεπραγμένων του Σ.ΕΠ.Ε.. 

γ. Η εισήγηση προς τον Υπουργό Εργασίας και 
Κοινωνικών Ασφαλίσεων, για την έκδοση νομών και 
κανονιστικών πράξεων, με σκοπό τη βελτίωση της 
λειτουργίας του Σ.ΕΠ.Ε. και την εξασφάλιση της ποιό¬ 
τητας των παρεχόμενων από αυτό υπηρεσιών. 

Στο Σ.Κ.Ε.Ε.Ε. συμμετέχουν ως εισηγητές οι προϊ¬ 
στάμενοι των αρμόδιων υπηρεσιών του Σ.ΕΠ.Ε. ή άλλων 
υπηρεσιών του Υπουργείου Εργασίας και Κοινωνικών 
Ασφαλίσεων και κατά περίτττωση άλλοι εισηγητές από 
τους συμμετέχοντες φορείς. 

Σπς συνεδριάσεις του Σ.Κ.Ε.Ε.Ε. μπορούν να συμ¬ 
μετέχουν χωρίς ψήφο, ύστερα από πρόσκληση του 
προέδρου, εκπρόσωποι επιστημονικών οργανώσεων, κα¬ 
θώς και ειδικοί επιστήμονες. 

Με απόφαση του Υπουργού Εργασίας και Κοινωνικών 
Ασφαλίσεων ρυθμίζονται τα θέματα των συνεδριάσεων, 
της λήψης αποφάσεων, της γραμματειακής υποστήριξης 
και κάθε αναγκαία λεπτομέρεια για την εύρυθμη λει¬ 
τουργία του Σ.Κ.Ε.Ε.Ε.. 

3. Σε κάθε Διοικητική Περιφέρεια συνιστάται Περιφε¬ 
ρειακή Επιτροπή Κοινωνικού Ελέγχου Επιθεώρησης Ερ¬ 
γασίας (Π.Ε.Κ.Ε.Ε.Ε.), η οποία είναι γνωμοδοτικό όργανο 

για τη λειτουργία και δράση του Σ.ΕΠ.Ε. στην Περιφέρεια 
και συγκροτείται από; 

α. το Γενικό Γραμματέα της Περιφέρειας ως πρόεδρο, 
ο οποίος αναπληρώνεται σε περίπτωση κωλύματος από 
το νόμιμο αναπληρωτή του, 
β. τον προϊστάμενο της υπηρεσίας του Σ.ΕΠ.Ε. στην 
έδρα της Περιφέρειας ή το νόμιμο αναπληρωτή του. 

γ. έναν (1) εκπρόσωπο της Ε.Ν.Α.Ε. στην Περιφέρεια 
ή τον αναπληρωτή του, που υποδεικνύονται από αυτή, 
δ. έναν (1) εκπρόσωπο του εργατικού κέντρου της 
έδρας της Περιφέρειας ή τον αναπληρωτή του, που 
υποδεικνύονται με απόφαση της διοίκησής του, 
ε. έναν (1) εκπρόσωπο της πλέον αντιπροσωπευτικής 
εργοδοτικής οργάνωσης από τη βιομηχανία, τη βιοτεχνία 
και το εμπόριο, της έδρας της Περιφέρειας ή τον 
αναπληρωτή του, που υποδεικνύονται με απόφαση της 
διοίκησής της. 

Εισηγητές ορίζονται κατά περίπτωση και ανάλογα με 
τα συζητούμενα θέματα Κοινωνικοί ή Τεχνικοί ή Υγειο¬ 
νομικοί Επιθεωρητές Εργασίας ή εκπρόσωποι των συμ- 
μετεχόντων φσρέων. 

Ο διορισμός των μελών γίνεται με απόφαση του 
Γενικού Γραμματέα της Περιφέρειας και εφαρμόζονται 
ανάλογα οι διατάξεις της παραγράφου 3 του άρθρου 
8 του ν. 2336/1995 (ΦΕΚ 189 Α ). 

4. Αρμοδιότητα του Π.Ε.Κ.Ε.Ε.Ε. είναι: 
α. η διατύπωση γνώμης σχετικά με τον προγραμμα¬ 
τισμό της δράσης και την εν γένει λειτουργία του 
Σ.ΕΠ.Ε. στην Περιφέρεια, 

β. η διατύπωση γνώμης επί της ετήσιας έκθεσης 
πεπραγμένων του Σ.ΕΠ.Ε. στην Περιφέρεια. 

Στις συνεδριάσεις της Επιτροπής μπορούν να συμ¬ 
μετέχουν χωρίς ψήψο, ύστερα από πρόσκληση του 
προέδρου της, εκπρόσωποι επιστημονικών οργανώσεων 
και ειδικοί επιστήμονες. 

Με απόφαση του Γ ενικού Γ ραμματέα της Περιφέρειας 
ρυθμίζονται τα θέματα των συνεδριάσεων, της λήψης 
αποφάσεων, της γραμματειακής υποστήριξής και κάθε 
αναγκαία λεπτομέρεια για την εύρυθμη λειτουργία της 
Π.Ε.Κ.Ε.Ε.Ε.. 

Άρθρο 14 

Λοιπές διατάξεις που αφορούν το Σ.ΕΠ.Ε. 

1. Το προσωπικό του Σ.ΕΠ.Ε. εφοδιάζεται με ειδική 
υπηρεσιακή ταυτότητα, για τη διευκόλυνση του έργου 
του. 

2. Οι κατά τόπους υπηρεσίες του Σ.ΕΠ.Ε. δεν περι¬ 
λαμβάνονται στα οργανογράμματα των Νομαρχιακών 
Αυτοδιοικήσεων και των Περιφερειών. Οι υπηρεσίες 
αυτές στεγάζονται σε κτίρια δημόσιων υπηρεσιών ή 
δημόσιων οργανισμών ή νομικών προσώπων δημοσίου 
δικαίου ή της νομαρχιακής αυτοδιοίκησης ή περιφε¬ 
ρειακής διοίκησης, που ορίζονται με κοινή απόφαση 
των Υπουργών Εσωτερικών, Δημόσιας Διοίκησης και 
Αποκέντρωσης και Εργασίας και Κοινωνικών Ασφαλί¬ 
σεων. Σε περίπτωση αδυναμίας στέγασης οι υπηρεσίες 
στενάζονται σε ιδιωτικά οικήματα, τα οποία μισθώνονται 
για το σκοπό αυτόν. 

3. Οι αναγκαίες πιστώσεις για την κάλυψη των λει¬ 
τουργικών δαπανών του Σ.ΕΠ.Ε. εγγράφονται οτον 
προϋπολογισμό του Υπουργείου Εργασίας και Κοινω¬ 
νικών Ασφαλίσεων υπο ίδιο φορέα, που θα καθορισθεί 
απο την αρμόδια Υπηρεσία του Υπουργείου Οικονομικών. 


4. Μέχρις ότου καλυφθούν οι ανάγκες στέγασης και 
λειτουργίας του Σ.ΕΠ.Ε., οι υπηρεσίες εξακολουθούν 
να στεγάζονται στα κτίρια που σήμερα στεγάζονται οι 
Επιθεωρήσεις Εργασίας και τα Κέντρα Πρόληψης Ε¬ 
παγγελματικού Κινδύνου και να χρησιμοποιούν την υ- 
λικοτεχνική υποδομή, τον εξοπλισμό, καθώς και τα 
υπηρεσιακά αυτοκίνητα. 

Άρθρο 15 

Αρμοδιότητες νομαρχών σε θέματα απασχόλησης 

Στην αρμοδιότητα των νομαρχών ανήκουν: 

1. Η χορήγηση άδειας εργασίας σε αλλοδαπούς, 
προκειμένου να απασχοληθούν στην περιφέρεια ενός 
νομού (άρθρα 21, 22 και 23 του ν. 1975/1991, κ.υ.α. 
4803/13/1992, π.δ. 95/1993). 

2. Η επέκταση της δικαιοδοσίας των Επιτροπών Ρύθ¬ 
μισης Φορτοεκφορτώσεων χηράς (Ε.Ρ.Φ.ζ.) μέχρι τα 
όρια της δικαιοδοσίας της οικείας Επιθεώρησης Εργα¬ 
σίας, καθώς και η επέκταση των διατάξεων περί φορ¬ 
τοεκφορτωτικών εργασιών σε δήμους (άρθρα 8 και 9 
παράγραφος 1 του ν.δ. 1254/1949, άρθρο 3 του ν. 
4504/1966, β.δ. 193/1972, π.δ. 95/1993). 

3. Η κύρωση εσωτερικών κανονισμών εργασίας επι¬ 
χειρήσεων κατά τις διατάξεις του ν.δ. 3789/1957. Η 
έγκριση ή απόρριψη παραπόνων οργανώσεων εργαζο¬ 
μένων κατά διατάξεων κανονισμών εργασίας, βάσει της 
παραγράφου 3 του άρθρου 2 του ν.δ. 3789/1957. Η 
επέκταση της υποχρέωσης κύρωσης εσωτερικών κα¬ 
νονισμών εργασίας και σε επιχειρήσεις, εκμεταλλεύσεις 
και εργασίες, που απασχολούν προσωπικό κάτω των 
70 και όχι κάτω των 40 προσώπων. Η εκδίκαση εφέσεων 
κατά ποινών, που επιβάλλονται στους εργαζόμενους 
με βάση τους κανονισμούς εργασίας που έχουν κυρωθεί 
κατά τη διαδικασία του ν.δ. 3789/1957 (ν.δ. 3789/1957, 
π.δ.. 369/1989, π.δ. 95/1993, β.δ. 179/1970). 

4. Ο καθορισμός των ωρών έναρξης και λήξης της 
εργασίας των αρτεργατών (υ.α. 20023/19/1954, υ.α. 
20023/33/1954, π.δ.. 95/1993). 

5. Η επέκταση της τήρησης Ημερολογίου Μέτρων 
Ασφαλείας στις οικοδομές και σε πόλεις με πληθυσμό 
κάτω των 10.000 κατοίκων. Η επιβολή προστίμου σε 
εργοδότη που δεν συμμορφώθηκε προς τις υποδείξεις 
που του έγιναν νια την προστασία των εργαζομένων 
από τη χρήση βενζολίου. Η χορήγηση άδειας παρα¬ 
σκευής, εισαγωγής και γενικά εμπορίας διαλυτικών, 
αραιωτικών, δισβρωτικών, βερνικιών, νιτρογλυκερίνης 
και οξικής κυτταρίνης, καθώς και των βοηθητικών υλών 
που χρησιμοποιούνται οπς βαφές (άρθρο 8 παρ. 5 του 
ν. 1396/1983. π.δ. 95/1993, άρθρο 3 του ν. 61/1975, 
ν. 6011/1934, β.δ. 7/20.1.37, άρθρο 4 του ν. 2855/1954) 

6. Η επιβολή της ποινής του προστίμου σε εργοδότες, 
βάσει εισηγήσεως της οικείας Συμβουλευτικής Επιτρο¬ 
πής (άρθρο 5 του ν.δ. 2656/1953, εδάφ. στ παράγραφος 
1 του άρθρου 1 του ν.δ. 763/1970). 

7. Η συγκρότηση Συμβουλίων και Επιτροπών αρμο¬ 
διότητας Υπουργείου Εργασίας και Κοινωνικών Ασφα¬ 
λίσεων (π.δ. 369/1989, άρθρο 4 του α.ν. 539/1945, υ.α. 
45265/1954). 

8. Η μετάθεση της 24ωρης ανάπαυσης των μισθωτών 
γενικά των επιχειρήσεων θεάτρου από τη Δευτέρα, η 
εξαίρεση επιχειρήσεων, εκμεταλλεύσεων, υπηρεσιών ή 
εργασιών, γενικά από τις διατάξεις περί αναπαυσεως 
κατά Κυριακή και κατά ημέρες αργίας. Ο ορισμός και 

άλλων εορτών μέχρι πέντε το έτος ως ημερών υπο¬ 
χρεωτικής ή προαιρετικής αργίας. Η εξαίρεση από την 
εκ περιτροπής Κυριακή αργία των εστιατορίων, ζαχα¬ 
ροπλαστείων, καφενείων κ.λπ. που λειτουργούν ως 
εξοχικά. Η χορήγηση αναπληρωματικής ανάπαυσης των 
μισθωτών σε άλλη ημέρα εκτός από Κυριακή. Η επέκταση 
της ανάπαυσης σε ημέρα Κυριακή και σε ημέρες αργίας 
(παράγραφος 2 του άρθρου 11 του β.δ. 748/1966, β.δ. 
179/1970, β.δ. 193/1972, παράγραφος 6 του άρθρου 7 
του β.δ. 748/1966, παράγραφος 1 του άρθρου 6 του 
ν. 549/1977). 

9. Ο καθορισμός των χρονικών ορίων λειτουργίας 
καταστημάτων φαρμακείων και επιχειρήσεων (άρθρο 23 
του ν. 2224/1994, παράγραφος 1 του άρθρου 22 του 
ν. 1483/1984, παράγραφοι 1 και 2 του άρθρου 9 του 
ν. 1963/1991, παράγραφος 2 του άρθρου 3 του π.δ, 
327/1992, ν δ. 685/1948, β.δ. 748/1966, παράγραφος 
2 του άρθρου 8 του ν.δ. 515/1970). 

10. Η έγκριση ή απόρριψη των ομαδικών απολύσεων, 
που σχεδιάζονται από τον εργοδότη, καθώς και η 
παράταση των διαβουλεύσεων μεταξύ εργοδότη και 
εργαζομένων (παράγραφος 3 του άρθρου 5 του ν. 
1387/1983). 

11. Η έκδοση απόφασης, όταν λόγω ειδικών κλιμα¬ 
τολογιών συνθηκών καθυστερεί η έναρξη της τυρο¬ 
κομικής περιόδου, που να καθορίζει την έναρξη ανάλογα 
με τις τοπικές συνθήκες της περιφέρειας του νομού, 
χωρίς να είναι δυνατό σε καμία περίπτωση να περάσει 
το 5μηνο (υ α. 30326/1967 και υ.α. 94899/1967). 

12. Η χορήγηση βιβλιαρίων υγείας στους εκδοροσψα- 
γείς (β.δ. 575/1960). 

Άρθρο 16 

Διοικητικές κυρώσεις 

1. Στον εργοδότη που παραβαίνει τις διατάξεις της 
εργατικής νομοθεσίας επιβάλλεται, με αιτιολογημένη 
πράξη του αρμόδιου Επιθεωρητή Εργασίας και ύστερα 
από πρόσκλησή του για παροχή εξηγήσεων: 

α. Πρόστιμο, για καθεμία παράβαση, από πενήντα 
χιλιάδες (50 000) δραχμές μέχρι τρία εκατομμύρια 
(3.000.000) δραχμές. 

β. Προσωρινή διακοπή της λειτουργίας συγκεκριμένης 
παραγωγικής διαδικασίας ή τμήματος ή τμημάτων ή του 
συνόλου της επιχείρησης ή εκμετάλλευσης για χρονικό 
διάστημα μέχρι τριών (3) ημερών. Επίσης με απόφαση 
του Υπουργού Εργασίας και Κοινωνικών Ασφαλίσεων 
μπορεί, ύστερα από αιτιολογημένη εισήγηση του αρ¬ 
μόδιου Επιθεωρητή Εργασίας, να επιβληθεί στον ερ¬ 
γοδότη προσωρινή διακοπή της λειτουργίας για διάστημα 
μεγαλύτερο από τρεις (3) ημέρες ή και οριστική διακοπή 
της λειτουργίας συγκεκριμένης παραγωγικής διαδικασίας 
ή τμήματος ή τμημάτων ή του συνόλου της επιχείρησης 
ή εκμετάλλευσης. 

2. Η πράξη επιβολής προστίμου, κατά τα ανωτέρω, 
κοινοποιείται με απόδειξη στον παραβάτη και αποτελεί 
έσοδο του Δημοσίου. 

Κατά της πράξης επιβολής προστίμου ασκείται προ¬ 
σφυγή ουσίας, μέσα σε είκοσι (20) ημέρες από την 
κοινοποίησή της, ενώπιον του Διοικητικού Πρωτοδικείου. 

Η προσφυγή είναι απαράδεκτη εάν δεν κοινοποιηθεί 
στην αρυόδια υπηρεσία του Σ.ΕΠ.Ε. μέσα σε δέκα (10) 
ημέρες από την κατάθεσή της. Η άσκηση της προσφυγής 
εχει ανασταλτικό χαρακτήρα για το 80% του προστίμου. 


Από την αρμόδια υπηρεσία του Σ.ΕΠ.Ε. βεβαιώνεται το 
20% του επιβληθέντος προστίμου με την άσκηση της 
εμπρόθεσμης προσφυγής, το οποίο εισπράττεται απο 
την αρμόδια Δημόσια Οικονομική Υπηρεσία (Δ.Ο.Υ.) ως 
δημόσιο έσοδο. 

Με κοινές αποφάσεις των Υπουργών Οικονομικών 
και Εργασίας και Κοινωνικών Ασφαλίσεων μπορεί να 
ρυθμίζονται οι αναγκαίες λεπτομέρειες για την εφαρμογή 
του άρθρου αυτού. 

3. Για την επιβολή των παραπάνω διοικητικών κυρώ¬ 
σεων συνεκτιμώνται η σοβαρότητα της παράβασης, η 
τυχόν επαναλαμβανόμενη μη συμμόρφωση στις υπο¬ 
δείξεις των αρμόδιων οργάνων, οι παρόμοιες παραβά¬ 
σεις για τις οποίες έχουν επιβληθεί κυρώσεις στο 
παρελθόν και ο βαθμός υπαιτιότητας. 

4. Η εκτέλεση των διοικητικών κυρώσεων προσωρινής 
και οριστικής διακοπής γίνεται από την αρμόδια αστυ¬ 
νομική αρχή. 

5. Με αποφάσεις του Υπουργού Εργασίας και Κοι¬ 
νωνικών Ασφαλίσεων, που δημοσιεύονται στην Εφημε¬ 
ρίδα της Κυβερνήσεως, μπορεί να αυξάνονται τα όρια 
του προβλεπόμενου από την παράγραφο 1 προστίμου. 

6. Διατάξεις της εργατικής νομοθεσίας που προβλέ-' 
πουν ως διοικητική κύρωση το πρόσημο κατά τρόπο 
διάφορο από ης παραγράφους 1 και 2 του άρθρου 
αυτού καταργούνται, εκτός σπο πς διατάξεις που α¬ 
φορούν την υγεία και την ασφάλεια των εργαζομένων, 
οι οποίες εξακολουθούν να ισχύουν. Για το πρόστιμο 
που επιβάλλεται στις περιπτώσεις αυτές εφαρμόζεται 
η παράγραφος 2 του άρθρου αυτού. 

Άρθρο 17 
Ποινικές κυρώσεις 

1. Κάθε εργοδότης, που παραβαίνει τις διατάξεις της 
εργατικής νομοθεσίας, που αφορούν στους όρους και 
τις συνθήκες εργασίας και συγκεκριμένα τα χρονικά 
όρια εργασίας ή την αμοιβή ή την ασφάλεια και την 
υγεία των εργαζομένων, ημωρείται με ποινή φυλάκισης 
τουλάχιστον τριών (3) μηνών ή με χρημαπκή ποινή 
τουλάχιστον εκατό χιλιάδων (100.000) δραχμών ή και 
με τις δύο αυτές ποινές. 

2 . Ειδικές διατάξεις της εργατικής νομοθεσίας που 
προβλέπουν διαφορετική ποινική μεταχείριση εξακο¬ 
λουθούν να ισχύουν. 

ΚΕΦΑΛΑΙΟ Γ 
ΛΟΙΠΕΣ ΔΙΑΤΑΞΕΙΣ 

Άρθρο 18 

Παροχή ιατροφαρμακευτικής περίθαλψης 
σε ανέργους 

1. Άνεργοι ηλικίας μέχρι 29 ετών καλύπτονται από 
την 1.1.1999 ασφαλιστικώς από το Ίδρυμα Κοινωνικών 
Ασφαλίσεων (Ι.Κ.Α.) για τον κλάδο παροχών ασθένειας 
σε είδος. 

Από την ασφάλιση αυτή εξαιρούνται οι νέοι που 
ασφαλίζονται: 
α. από ίδιο δικαίωμα. 

β. ως μέλη οικογένειας ασφαλισμένων, όπως αυτά 
προσδιορίζονται από πς διατάξεις του άρθρου 51 του 
ν. 1539/1985 (ΦΕΚ 64 Α ) και 
γ. νέοι που σπουδάζουν σε ανώτερα και ανώτατα 

εκπαιδευτικά ιδρύματα της Ελλάδας και του εξωτερικού. 

2. Για την ασφάλιση των παραπάνω προσώπων κα¬ 
ταβάλλεται από το Λογαριασμό για την Απασχόληση 
και την Επαγγελματική Κατάρτιση (Λ.Α.Ε.Κ.) στο Ι.Κ.Α, 
μηνιαία εισφορά που ανέρχεται σε ποσοστό 6,45% επί 
του εκάστοτε τεκμαρτού ημερομισθίου της 4ης ασφα- 
λισακής κλάσης του Ι.Κ.Α.. 

3. Με απόφαση του Υπουργού Εργασίας και Κοινω¬ 
νικών Ασφαλίσεων καθορίζονται τα απαραίτητο δικαιο- 
λογηπκά για την κάλυψη των άνεργων νέων, ο τρόπος 
απόδοσης της σχετικής εισφοράς από το Λ.Α.Ε.Κ. στο 
Ι.Κ.Α. και κάθε άλλη αναγκαία λεπτομέρεια για την 
εφαρμογή της παραγράφου 1. 

4. Η προβλεπόμενη από την παράγραφο 1 του άρθρου 
αυτού κάλυψη για παροχές ασθένειας σε είδος διακό¬ 
πτεται ευθύς ως ο άνεργος νέος ασφαλιστεί σε ο- 
ποιονδήποτε ασφαλιστικό οργανισμό. 

Άρθρο 19 

Λογαριασμός για την Απασχόληση 
και την Επαγγελματική Κατάρπση 

1. Η Επιτροπή Διαχείρισης του Λογαριασμού για την 
Απασχόληση και την Επαγγελματική Κατάρτιση 
(Λ.Α.Ε.Κ.) μπορεί, για την υλοποίηση των σκοπών του, 
να συμβάλλεται με το Εθνικό Παρατηρητήριο Απασχό¬ 
λησης ή με τα εκπαιδευτικά κέντρα των φορέων που 
συνυπογράφουν την Εθνική Γενική Συλλογική Σύμβαση 
Εργασίας. 

2. Η επιχορήγηση που προβλέπεται από τη διάταξη 
της παραγράφου 10 του άρθρου 1 του ν. 2434/1996 
(ΦΕΚ 188 Α) μπορεί να ανέρχεται, για όλους τους 
ψορείς που προσδιορίζονται στην προαναφερόμενη διά¬ 
ταξη, μέχρι ποσοστού 15% επί του συνόλου των ετήσιων 
εισφορών που εισπράχθηκαν υπέρ του Λ.Α.Ε.Κ.. 

Με απόφαση της Επιτροπής Διαχείρισης του Λ.Α.Ε.Κ . 
η οποία εγκρίνεται από το Διοικητικό Συμβούλιο (Δ.Σ.) 
του Οργανισμού Απασχόλησης Εργατικού Δυναμικού 
(Ο.Α.Ε.Δ.), καθορίζονται οι όροι και οι προϋποθέσεις 
καταβολής της ανωτέρω επιχορήγησης. 

3. Με κοινή απόφαση των Υπουργών Οικονομικών 
και Εργασίας και Κοινωνικών Ασφαλίσεων, η οποία 
εκδίδεται ύστερα από πρόταση της Επιτροπής Διαχεί¬ 
ρισης του Λ.Α.Ε.Κ. εγκρινόμενη από το Δ.Σ. τουΟ.Α.Ε.Δ,, 
μπορεί να καθορίζονται: 

α. η πραγματοποίηση και το ύψος των δαπανών για 
τη διενέργεια ελέγχων, που αφορούν την εκτέλεση 
προΥραμμάτιον κατάρτισης κσι απασχόλησης και την 
υποστήριξη αυτών, 

β. ο αριθμός των υπαλλήλων του Ο.Α.Ε.Δ., που 
υποστηρίζουν τη λειτουργία της Επιτροπής, το ύψος 
της αμοιβής τους για την πρόσθετη απασχόλησή τους 
και ο τρόπος αποζημίωσής τους, 

γ. το ύψος της αμοιβής των μελών της Επιτροπής, 
για τη συμμετοχή τους στις συνεδριάσεις της, 

δ. δαπάνες για κάθε άλλη ενέργεια, αναγκαία για την 
υλοποίηση των σκοπών του Λ.Α.Ε.Κ.. 

γ ια την αντιμετώπιση των προαναψερόμενων δαπανών 
εγγράψεται κατ έτος στον προϋπολογισμό του Ο.Α.Ε.Δ. 
ειδική πίστωση από έσοδο προερχόμενο από απόδοση 
ποσοστού δέκα τοις εκατό (10%) επί του συνολικού 
ποσού των εισφορών υπέρ του Λ.Α.Ε.Κ. που εισπρά- 
χάηκαν το προηγούμενο έτος. 

4 Από την έναρξη της ισχύος των διατάξεων του 


άρθρου αυτού καταργούνται οι ρυθμίσεις της διάταξης 
τηο παραγράφου 4 του άρθρου 10 του ν. 2336/1995 
(ΦΕΚ 189 Α ). 

Άρθρο 20 

Ρύθμιση θεμάτων ΟΆ.Ε.Δ. 

1. Ο Ο.Α.Ε.Δ. μπορεί να αναθέτει στο Δημόσιο, σε 
φορείς του Δημοσίου, συμπεριλαμβανομένων των επι¬ 
χειρήσεων και οργανισμών τοπικής αυτοδιοίκησης σε 
επιχειρήσεις του ευρύτερου δημόσιου τομέα, σε Ν.Π.Ι.Δ., 
σε πιστοποιημένα Κέντρα Επαγγελματικής Κατάρτισης, 
σε Α.Ε.Ι. - Τ.Ε.Ι. και σε ιδιωτικές επιχειρήσεις ημεδαπής 
ή αλλοδαπής την υλοποίηση στο θεωρητικό ή στο 
πρακτικό μέρος ή στο σύνολό του προγραμμάτων της 
Συνεχιζόμενης Επαγγελματικής Κατάρτισης ανέργων. 

2. Ο Ο.Α.Ε.Δ. μπορεί να συνεργάζεται με ιδιωτικές 
επιχειρήσεις, με συνεταιρισμούς, με σωματεία, συλλό¬ 
γους, επιμελητήρια και εργοδοτικούς συνδέσμους που 
διαθέτουν πιστοποιημένες Δομές Κατάρτισης για την 
υλοποίηση στο θεωρητικό ή στο πρακτικό μέρος ή στο 
σύνολά του προγράμματα Συνεχιζόμενης Επαγγελμα¬ 
τικής Κατάρτισης απασχολούμενων ή αυτοαπασχολού¬ 
μενων. 

3. Με απόφαση του Υπουργού Εργασίας και Κοινω¬ 
νικών Ασφαλίσεων και μετά από πρόταση του Διοικητικού 
Συμβουλίου του Ο.Α.Ε.Δ. καθορίζονται οι όροι ανάθεσης 
ή συνεργασίας για την υλοποίηση των προγραμμάτων 
των παραγράφων 1 και 2. Στη δαπάνη των προγραμ¬ 
μάτων αυτών μπορούν να συμμετέχουν οι συμβαλλόμενοι 
με τον Ο.Α.Ε.Δ. σε ποσοστό που θα καθορίζεται από 
την παραπάνω υπουργική απόφαση. Με σύμβαση που 
καταρτίζεται μεταξύ του Ο.Α.Ε.Δ. και των φορέων των 
παραγράφων 1 και 2 ρυθμίζονται οι ειδικοί όροι και ο 
τρόπος εκτέλεσης των προγραμμάτων αυτών. 

4. Στους καταρτιζόμενους ανέργους, απασχολούμε¬ 
νους και αυτοαπασχολούμενους καταβάλλεται από τον 
Οργανισμό εκπαιδευτικό επίδομα, το ύψος του οποίου 
καθορίζεται ανά κατηγορία καταρτιζόμενων με απόφαση 
του Δ.Σ. του Ο.Α.Ε.Δ.. 

5. Ο Ο.Α.Ε.Δ. μπορεί να συνεργάζεται με τους φορείς 
της παραγράφου 1, με σκοπό την εκτέλεση των προ¬ 
γραμμάτων επαγγελματικού προσανατολισμού, πρακτι¬ 
κής άσκησης και απόκτησης εργασιακής εμπειρίας των 
καταρτιζομένων στις Εκπαιδευτικές Μονάδες του 
Ο.Α.Ε.Δ.: α) Μαθητείας, β) Συνεχιζόμενης Επαγγελμα¬ 
τικής Κατάρτισης και Ινστιτούτων Επαγγελματικής Κα¬ 
τάρτισης. Με απόφαση του Δ.Σ. του Ο.Α.Ε.Δ. καθορί¬ 
ζονται οι όροι επιχορήγησης των φορέων της παρα¬ 
γράφου 1, το περιεχόμενο των προγραμμάτων, το ύψος 
του επιδόματος των καταρτιζομένων και κάθε άλλη 
δαπάνη που αναγνωρίζεται. Οι ειδικοί όροι συνεργασίας 
ρυθμίζονται με συμβάσεις που συνάπτοντσι μεταξύ του 
Ο.Α.Ε.Δ. και των φορέων της παραγράφου 1 του άρθρου 
αυτού. 

6. Ιδιωτικές επιχειρήσεις που απασχολούν πάνω από 
τριάντα (30) άτομα δυνατοί, σε συνεργασία με τον 
Ο.Α.Ε.Δ., να υλοποιούν προγράμματα επαγγελματικής 
κατάρτισης ανέργων, με την προϋπόθεση ότι μετά την 
ολοκλήρωση της κατάρτισης θσ προσλαμβάνουν, εντός 
χρονικού διαστήματος τριών (3) μηνών από τη λήξη 
της, το ένα τρίτο (1/3) τουλάχιστον των καταρτισθέντων 
ανέργων. Οι άνεργοι αυτοί πρέπει να μην είχαν απα¬ 
σχοληθεί στο συγκεκριμένο εργοδότη, με οποιαδήποτε 

σχέση, τους προηγούμενους δώδεκα (12) μήνες από 
ιην ημερομηνία έναρξης του προγράμματος 

Η διάρκεια των προγραμμάτων αυτών δεν μπορεί να 
υπερβαίνει το ανώτερο όριο που εκάστοτε καθορίζεται 
από τις υπουργικές αποφάσεις για τη συνεχιζόμενη 
επαγγελματική κατάρτιση, ενώ τα μαθήματα της θεω- 
ρηπκής διδασκαλίας δεν μπορεί να διαρκούν λιγότερο 
από το ένα τρίτο (1/3) της συνολικής διάρκειας του 
προγράμματος κατάρτισης. 

Η θεωοητική διδασκαλία των προγραμμάτων αυτών 
διεξάγεται: 

α. σε σχολές του Ο.Α.Ε.Δ., 

β σε πιστοποιημένα, από το Εθνικό Κέντρο Πιστο¬ 
ποίησης Δομών Συνεχιζόμενης Επαγγελματικής Κατάρ¬ 
τισης, Κέντρα Επαγγελματικής Κατάρτισης (Κ.Ε.Κ.), 

γ. σε εκπαιδευτικές υποδομές των επιχειρήσεων, υπό 
την προϋπόθεση ότι αυτές πιστοποιήθηκαν από το 
Εθνικό Κέντρο Πιστοποίησης Δομών Συνεχιζόμενης Ε¬ 
παγγελματικής Κατάρτισης. Η πρακτική άσκηση των 
συμμετεχόντων στα προγράμματα αυτά δύναται να διε¬ 
νεργείτε στους χώρους των επιχειρήσειον. 

7. Ιδιωτικές επιχειρήσεις που απασχολούν λιγότερους 
από τριάντα (30) μισθωτούς μπορούν να υλοποιούν τα 
αναψερόμενα στην παράγραφο 2 του άρθρου αυτού 
προγράμματα κατάρτισης, υπό τις εξής πρόσθετες προ¬ 
ϋποθέσεις: 

α. Η επιχείρηση να συμβάλλεται με άλλες επιχειρήσεις, 
με σκοπό την υλοποίηση κοινού προγράμματος επαγ¬ 
γελματικής κατάρτισης ανέργων. 

β. Το σύνολο των απασχολούμενων μισθωτών στις 
συμβαλλόμενες επιχειρήσεις να είναι τουλάχιστον τριά¬ 
ντα (30). 

ν Οι επιχειρήσεις να υπογράφουν σύμβαση με τον 
Ο Α.ΕΔ. στην οποία καθορίζονται οι υποχρεώσεις ταιν 
συμβαλλόμενων. Η σύμβαση εγκρίνεται από το Δ.Σ. του 
Ο.Α.Ε.Δ.. Οι επιχειρήσεις που πραγματοποιούν τα προ¬ 
γράμματα αυτά οφείλουν να προσλάβουν συνολικά το 
ένα τρίτο (1/3) των καταρτισθέντων ανέργων. 

8. Νέες ιδιωτικές επιχειρήσεις μπορούν, δύο (2) του¬ 
λάχιστο μήνες πριν από την έναρξη λειτουργίας τους, 
να υλοποιούν, με βάση τις προϋποθέσεις της παρα¬ 
γράφου 2 του άρθρου αυτού, προγράμματα επαγγελ¬ 
ματικής κατάρτισης, εφόσον τρεις (3) μήνες μετά την 
έναρξη της λειτουργίας τους θα απασχολήσουν το 
ήμισυ τουλάχιστον των εκπαιδευθέντων ατόμων 

9. Οι επιχειρήσεις που αναφέρονται στις παραγράφους 
6, 7 και 8 συμμετέχουν ισότιμα με τον Ο.Α.Ε.Δ. στην 
επιλογή του συνόλου των ανέργων που πρόκειται να 
ενταχθούν στο πρόγραμμα κατάρτισης, καθώς και στην 
επιλογή του 1/3 ή 1/2 των εκπαιδευθέντων που θα 
προσλάβουν. 

Μετά την πραγματοποίηση των προγραμμάτων κα¬ 
τάρτισης και την πάροδο του διαστήματος υποχρεωτικής 
απασχόλησης θα έχουν τη δυνατότητα να εντάσσονται 
στα προγράμματα απασχόλησης για τους ανέργους που 
καταρτίσθηκαν, εφόσον τηρούν τις προϋποθέσεις που 
ισχύουν σας εκάστοτε υπουργικές αποφάσεις για τη 
δημιουργία νέων θέσεων εργασίας. 

ίο Με αποφάσεις του Υπουργού Εργασίας και Κοι¬ 
νωνικών Ασφαλίσεων, που εκδίδονται μετά από γνώμη 
τη , } β £ χου ο.α.Ε.Δ.. καθορίζονται οι προϋποθέσεις 
έν-οξης των επιχειρήσεων που αναφέρονται στις πα¬ 
ραγράφους 6. 7 και 8 στα προγράμματα αυτά, η κατανομή 
τ.νν εκπαιδευτικών δαπανών, το χρονικό διάστημα για 


το οποίο η επιχείρηση υποχρεουται να απασχολήσει 
τον καταρτισθέντσ άνεργο, το ποσοστό συμμετοχής 
του Ο.Α.Ε.Δ. στην επιδότηση του κόστους εργασίας 
κατά το χρονικό διάστημα της υποχρεωτικής απασχό¬ 
λησης των καταρτισθέντων στην επιχείρηση, το περιε¬ 
χόμενο των συμβάσεων των παραγράφων 6, 7 και 8 
του παρόντος άρθρου και κάθε άλλη λεπτομέρεια. 

11. Ο Ο.Α.Ε.Δ.. μετά από απόψαση του Δ.Σ., είναι 
δυνατόν να συνεργάζεται με φορείς του δημόσιου και 
ιδιωτικού τομέα της ημεδαπής και της αλλοδαπής για 
την εκτέλεση προγραμμάτων που υλοποιούνται στα 
πλαίσια συνεργασίας των Κρατών-Μελών της Ευρω¬ 
παϊκής Ένωσης ή τρίτων κρατών και που αφορούν 
μελέτες κοινού ενδιαφέροντος, την προώθηση της α¬ 
πασχόλησης, τον επαγγελματικό προσανατολισμό, την 
επαγγελματική κατάρτιση και επιμόρφωση Επίσης, είναι 
δυνατόν να αναλαμβάνει ή να παρέχει, για λογαριασμό 
αυτών των φορέων, την υλοποίηση και οικονομική δια¬ 
χείριση προγραμμάτων στα πλαίσια διακρατικών συνερ¬ 
γασιών, σύσταση δικτύων και κάθε είδους εταιρικών ή 
κοινοπρακτικών σχέσεων μεταξύ ελληνικών φορέων και 
αντίστοιχων φορέων των Κρατών-Μελών της Ευρω¬ 
παϊκής Ένωσης ή τρίτων κρατών. 

Οι δαπάνες των προγραμμάτων αυτών βαρύνουν κατά' 
περίπτωση τον Οργανισμό, τους συνεργαζόμενους φο¬ 
ρείς της ημεδαπής και της αλλοδαπής και τα Διαρθρωτικά 
Ταμεία τησ Ευρωπαϊκής Ένωσης η άλλες εθνικές ή 
διεθνείς χρηματοδοτήσεις, όπως κάθε φορά ορίζεται 
από τα συμφωνητικά συνεργασίας ή τις εγκριτικές α¬ 
ποφάσεις υλοποίησης προγραμμάτων αυτών. 

12. Οι εκπαιδευόμενοι στα πλαίσια των προγραμμάτων 
Μαθητείας, Ι.Ε.Κ., Σ Ε Κ. του Ο .Α.Ε.Δ. μπορούν να 
πραγματοποιούν μέρος των προγραμμάτων σπουδών 
πρακτικής και θεωρητικής εκπαίδευσης και κατάρτισης 
σε φορείς της αλλοδαπής. Με απόφαση του Δ.Σ. του 
Οργανισμού καθορίζονται οι όροι και οι προϋποθέσεις 
της φοίτησης στην αλλοδαπή και εγκρίνεται το τμήμα 
σπουδών στην αλλοδαπή ως αναπόσπαστο τμήμα του 
προγράμματος σπουδών των εκποιδευομένων στη Μα¬ 
θητεία, Ι.Ε.Κ., Σ.Ε.Κ.. 

13. Καθιερώνεται προαιρετική πρακτική άσκηση ενός 
εξαμήνου των αποφοίτων των Ι.Ε.Κ. του ΟΑ.ΕΔ. στο 
Δημόσιο, σε νομικά πρόσωπα δημοσίου ή ιδιωτικού 
δικαίου και σε ιδιωτικές επιχειρήσεις. 

Η ανωτέρω πρακτική άσκηση πρέπει να γίνεται πριν 
από την επιτυχή ολοκλήρωση των εξετάσεων Πιστο¬ 
ποίησης Επαγγελματικής Κατάρτισης του καταρτιζόμε¬ 
νου. 

Κατά τη διάρκεια της πρακτικής άσκησης, η οποία 
θεωρείται ότι συμβάλλει στη βελτίωση και συμπλήρωση 
της κατάρτισής τους, οι απόφοιτοι έχουν όλα τα δι¬ 
καιώματα των καταρτιζόμενων, όπως αυτά απορρέουν 
από τις ισχύουσες ειδικότερες διατάξεις. 

Η .νάμηνη διάρκε*σ της πραγματοποιηθείσας πρακτι¬ 
κής άσκησης θεωρείται ως αναγνωρισμένη προϋπηρεσία 
για χορήγηση άδειας άσκησης επαγγέλματος. 

14. Με αποφάσεις των Υπουργών Οικονομικών και 
Ερνασίας και Κοινωνικών Ασφαλίσεων, που εκδίδονται 
μετά από πρόταση του Δ.Σ. του Ο.Α.Ε.Δ., καθορίζονται 
οι όροι, οι προϋποθέσεις, το ύψος της επιχορήγησης 
και ο τρόπος πληρωμής της κατά την προηγούμενη 
παράγραφο 13 πρακτικής άσκησης. 

15. Ο Ο.Α.Ε.Δ. μπορεί να συνεργάζεται με φορείς 
της παραγράφου 1, με σκοπό την υλοποίηση προγραμ- 

ματων απόκτησης εργασιακής εμπειρίας άνεργων απο 
φοίτων τριτοβάθμιας εκπαίδευσης και αποφοίτων Λυ¬ 
κείου. 

Με απόφαση του Υπουργού Εργασίας και Κοινωνικών 
Ασφαλίσεων, μετά από γνώμη του Δ.Σ. του ΟΛΕ.Δ., 
καθορίζονται το ύψος της ημερήσιας αποζημίωσης, οι 
ειδικότητες σε σχέση με τις θέσεις πρακτικής άσκησης, 
η διάρκεια, ο αριθμός και η ηλικία των δικαιούχων και 
κάθε άλλη αναγκαία λεπτομέρεια για την εφαρμογή των 
προγραμμάτων του προηγούμενου εδαφίου. 

Πα την ασφάλιση των συμμετεχόντων στα προγράμ¬ 
ματα αυτά εφαρμόζονται οι διατάξεις του άρθρου 18 
του ν. 2458/1997 (ΦΕΚ 15 Α'). 

Οι δαπάνες που προκαλούνται από την εφαρμογή 
των προγραμμάτων της παραγράφου αυτής εξαιρούνται 
από τον προληπτικό έλεγχο του Ελεγκτικού Συνεδρίου. 

16. Από την έναρξη ισχύος του παρόντος νόμου 
παύουν να ισχύουν οι διατάξεις του άρθρου 8 του ν. 
1836/1989, ο» διατάξεις της παραγράφου 1 του άρθρου 
11 του ν. 2224/1994 και οι διατάξεις του άρθρου 5 του 
ν. 2434/1996. 

Άρθρο 21 

Ρύθμιση θεμάτων του Ο.Ε.Ε. κσι του Ε.ΚΕ.ΠΙΣ. 

1. Το εδάφιο π' της παραγράφου 6 του άρθρου 20 
του ν. 2224/1994 (ΦΕΚ 112 Α ) αντικαθίσταται ως εξής: 

■Από την 1η Ιανουάριου 1998 οι πόσης φύσεως 
επιχορηγήσεις του Οργανισμού Εργατικής Εστίας 
(Ο.Ε.Ε.) προς όλους τους φορείς υπολογίζονται σε 
ποσοστά επί των εξ εισφορών εσόδων του Οργανισμού 
και όχι επί των συνολικών εσόδτον/ 

2. Οι υποπεριπτώσεις θθ’ και ιι της περίπτωσης α 
του άρθρου 1 του ν. 678/1977 (ΦΕΚ 246 Α ) αντικαθί¬ 
στανται ως εξής: 

*θθ) Ψυχαγωγία των εργαζόμενων, καθώς και των 
οικογενειών τους με την οργάνωση εκδρομών, ταξιδιού, 
καλλιτεχνικών εκδηλώσεων και εορτών, με τη δωρεάν 
παροχή εισιτηρίων θεάτρων, κινηματογράφων ή άλλων 
καλλιτεχνικών ή αθλητικών εκδηλώσεων. Επίσης με την 
οργάνωση καλλιτεχνικών ή αθλητικών εκδηλώσεο:ν για 
τους Έλληνες εργαζόμενους στο εξωτερικό. 

Ίι) Δημιουργία βιβλιοθηκών ή διανομή στους εργα¬ 
ζόμενους εντύπων εθνικού, μορφωτικού, πολιτιστικού 
και ψυχαγωγικού περιεχομένου, καθώς και εντύπων 
σχετικών με το δίκαιο της εργασίας και το συνδικαλιστικό 
κίνημα, με έκδοση ή αγορά τους/ 

3 Η παράγραφος 5 του άρθρου 20 του ν. 22<ι4/1994 
(ΦΕΚ 112 Α ) αντικαθίσταται ως εξής: 

*5 Στους σκοπούς του Οργανισμού Εργατικής Εστίας 
περιλαμβάνεται επίσης και π ενίσχυση της έρευνας, 
μελέτης και προαγωγής του δικαίου της εργασίας και 
της επιστήμης της κοινωνικής πολιτικής, ως και η 
ενίσχυση και ανάπτυξη σχέσεων κσι ανταλλαγών με 
συνδικαλιστικές οργανώσεις και διεθνείς οργανισμούς 
ή φορείς στο εσωτερικό και εξωτερικό, που έχουν 
συναφείς προς τον Ο.Ε.Ε. σκοπούς. Η υλοποίηση των 
άκοπών αυτών επιδιώκεται με κάθε πρόσφορο μέσο. 

4. Στον Οργανισμό Εργατικής Εστίας συνιστάται μία 
(1) θέση Γενικού Διευθυντή με τριετή θητεία, που 
προέρχεται είτε από το Δημόσιο είτε από τον ιδιοιτικό 
τουέσ με δεκαετή τουλάχιστον εμπειρία. Τυπικό προσόν 
είναι η κατοχή πτυχίου ανώτατου εκπαιδευτικού ιδρύ¬ 
ματος της Ελλάδας ή ισότιμου αναγνωρισμένου ιδρύ¬ 
ματος του εξωτερικού. Με απόφαση του Υπουργού 


Εργασίας και Κοινωνικών Ασφαλίσεων καθορίζονται τα 
ιδιαίτερα προσόντα και προϋποθέσεις σχετικά με την 
κάλυψη της θέσεως, οι αρμοδιότητες του Γενικού Διευ¬ 
θυντή και κάθε τυχόν αναγκαία λεπτομέρεια για την 
εφαρμογή της παρούσας παραγράφου. 

5. Η παράγραφος 4 του άρθρου 22 του ν. 2469/1997 
(ΦΕΚ 38 Α ) αντικαθίσταται ως εξής: 

"4, Οι πόροι του Κέντρου προέρχονται από: 

α) Τακτική επιχορήγηση από το Λογαριασμό για την 
Απασχόληση και Επαγγελματική Κατάρτιση (Λ.Α.Ε.Κ.). 

β) Επιχορηγήσεις που εγγράφονται στον τακτικό 
προϋπολογισμό και το Πρόγραμμα Δημοσίων Επενδύ¬ 
σεων του Υπουργείου Εργασίας και Κοινωνικών Ασφα¬ 
λίσεων. 

γ) Ειδική εισφορά προβλεπομένη στον ετήσιο προϋ¬ 
πολογισμό του Οργανισμού Εργατικής Εστίας (Ο.Ε.Ε ), 
η οποία ανέρχεται στο ένα και μισό τοις εκατό (1,5%) 
των εξ εισφορών ετήσιων εσόδων του Ο.Ε.Ε.. Το ύψος 
της ειδικής αυτής εισφοράς προσδιορίζεται με απόφαση 
του Υπουργού Εργασίας και Κοινωνικών Ασφαλίσεων, 
μετά από γνώμη του Δ.Σ. του Ο.Ε.Ε. και του Δ.Σ. του 
Ε.ΚΕ.ΠΙΣ. και Σ Υ.Υ.. 

δ) Χρηματοδοτήσεις από την Ευρωπαϊκή Ένωση. 

ε) Έσοδα από την παροχή υπηρεσιών σε τρίτους 
έναντι αμοιβής. 

στ) Επιχορηγήσεις από άλλες πηγές. 

ζ) Ειδικές εισφορές, δωρεές και άλλες παροχές τρί¬ 
των. 

η) Έσοδα από την καταβολή παραβολών. Τα παράβολα 
αυτά καθορίζονται με απόφαση του Δ.Σ. του Ε.ΚΕ.ΠΙΣ. 
και καταβάλλονται από τους αιτουντες στις υπηρεσίες 
του Κέντρου στο πλαίσιο της ανάπτυξης των δραστη¬ 
ριοτήτων του. 

6. Η παράγραφος 10 του άρθρου 1 του ν. 2434/1996 
(ΦΕΚ 188 Α ) αντικαθίσταται ως εξής: 

“α. Από το Λ.Α.Ε.Κ. επιχορηγούνται το Ελληνικό 
Ινστιτούτο Υγιεινής κσι Ασφάλειας της Εργασίας, το 
Εθνικό Κέντρο Πιστοποίησης Δομών Συνεχιζόμενης Ε¬ 
παγγελματικής Κατάρτισης (Ε.ΚΕ.ΠΙΣ.), καθώς και τα 
εκπαιδευτικά κέντρα, τα οποία έχουν ιδρυθεί ή θα 
ιδρυθούν με τη συμμετοχή ενός ή περισσοτέρων από 
τους φορείς που υπογράψουν την Εθνική Γ ενική Συλ¬ 
λογική Σύμβαση Εργασίας. 

Η επιχορήγηση αυτή ανέρχεται για το Ε.ΚΕ.ΠΙΣ. στο 
8% επί του ποσοστού 15% που αντιστοιχεί στο σύνολο 
των ετήσιων εισφορών που εισπράχθηκαν υπέρ του 
Λ.Α.Ε.Κ./ 

Άρθρο 22 

Αναπροσαρμογή πόρου του Ο.ΜΕ.Δ. 

Από την 1η Ιανουάριου 1998 ο προβλεπόμενος από 
την περίπτωση α’ της παραγράφου 1 του άρθρου 18 
του ν. 1876/1990 (ΦΕΚ 27 Α ) τακτικός πόρος του 
Οργανισμού Μεσολάβησης και Διαιτησίας (Ο.ΜΕ.Δ.) από 
τον Οργανισμό Εργατικής Εστίας (Ο.Ε.Ε.) ορίζεται σε 
ποσοστό 2% επί των ετήσιων από εισφορές εσόδων 
του Ο.Ε.Ε.. Το ποσοστό αυτό μπορεί να μειώνεται με 
απόφαση του Υπουργού Εργασίας και Κοινωνικών Α¬ 
σφαλίσεων, έπειτα από γνώμη του Δ.Σ. του Ο.ΜΕ.Δ.. 

Άρθρο 23 

Συγχώνευση - Κατάργηση φορέων 

1. Από τη δημοσίευση του παρόντος νομού το Ταμείο 

Εργασίας Ηθοποιών (π.δ. της 16/18.1.32) συγχωνεύεται 
στον Οργανισμό Εργατικής Εστίας (Ο.Ε.Ε.), ο οποίος 
υπεισέρχεται ως καθολικός διάδοχος στα πόσης φύσεως 
δικαιώματα και υποχρεώσεις του συγχωνευόμενου Τα¬ 
μείου. Με απόφαση του Υπουργού Εργασίας και Κοι¬ 
νωνικών Ασφαλίσεων ρυθμίζονται τα θέματα προσωπικού 
και κάθε ζήτημα που αφορά στην υλοποίηση της πα¬ 
ραγράφου αυτής. 

2. Η συσταθείσα με το π.δ. 186/1983 (ΦΕΚ 72 Α’) 
ανώνυμη εταιρεία με την επωνυμία ΗΛΙΑΚΟ ΧΩΡΙΟ 
Α.Ε.\ της οποίας ολόκληρο το μετοχικό κεφάλαιο πε¬ 
ριήλθε στον Οργανισμό Εργατικής Κατοικίας (Ο.Ε.Κ.) 
δυνάμει του άρθρου 31 του ν. 2224/1994 (ΦΕΚ 112 Α'), 
καταργείται από την ημερομηνία έναρξης της ισχύος 
του παρόντος νόμου. Ολόκληρη η κινητή και ακίνητη 
περιουσία και γενικότερα το σύνολο του ενεργητικού 
και παθητικού της ως άνω καταργούμενης εταιρείας 
περιέρχεται αυτοδίκαια στον Ο.Ε.Κ. ως καθολικό διά¬ 
δοχο. Στον Ο.Ε Κ. περιέρχονται αυτοδίκαια όλες οι 
υποχρεώσεις και απαιτήσεις της καταργούμενης εται¬ 
ρείας και οι σκοποί της αποτελούν πλέον σκοπούς του 
Ο.Ε.Κ.. 

Εκκρεμείς τυχόν δίκες που προέκυψαν από τη λει¬ 
τουργία της ΗΛΙΑΚΟ ΧΩΡΙΟ Α.Ε.’ συνεχίζονται από 
τον Ο.Ε.Κ. άνευ διακοπής. 

3. Οι υπηρετούντες κατά τη δημοσίευση του νόμου 
αυτού υπάλληλοι της καταργούμενης εταιρείας με την 
επωνυμία ΗΛΙΑΚΟ ΧΩΡΙΟ Α.Ε.* εντάσσονται αυτοδίκαια 
στον Ο.Ε.Κ. σε κενές ή προσωποπαγείς θέσεις με 
σχέση εργασίας ιδιωτικού δικαίου αορίστου χρόνου, που 
συνιστώνται με την πράξη της ένταξης και καταργούνται 
αυτοδίκαια με την κατά οποιονδήποτε τρόπο αποχώρηση 
του εντασσόμενου. 

Η ένταξη των ως άνω εργαζομένων διενεργείται με 
απόφαση του Υπουργού Εργασίας και Κοινωνικών Α¬ 
σφαλίσεων σε ειδικότητα της εκπαιδευτικής βαθμίδας 
που ανήκει ο εντασσόμενος. Οι εντάξεις μπορεί να 
γίνονται και σε ειδικότητα συναφών τυπικών προσόντων 
της ίδιας εκπαιδευτικής βαθμίδας. 

4. Οι εντασσόμενοι κατατάσσονται σε βαθμό ανάλογα 
με τα τυπικά τους προσόντα και σε μισθολογικά κλιμάκια 
της οικείας κατηγορίας ανάλογα με το χρόνο υπηρεσίας 
τους, που διανύθηχε στην εταιρία ΗΛΙΑΚΟ ΧΩΡΙΟ Α.Ε.." 
Τυχόν επιπλέον τακτικές αποδοχές διατηρούνται ως 
προσωπική διαφορά, η οποία μειώνεται με οποιαδήποτε 
αύξηση των αποδοχών ή απολαβών από οποιαδήποτε 
αιτία και αν προέρχεται μέχρι πλήρους εξισώσεώς τους. 
Ως τακτικές αποδοχές για την εφαρμογή των διατάξεων 
αυτών θεωρούνται ο βασικός μισθός, το χρονοεπίδομα 
και η Α.Τ.Α.. 

5. Με απόφαση του Υπουργού Εργασίας και Κοινω¬ 
νικών Ασφαλίσεων ρυθμίζεται κάθε λεπτομέρεια για την 
εφαρμογή των προηγούμενων παραγράφων 2, 3 και 4 
του παρόντος άρθρου. 

Άρθρο 24 

Κατσβολή πυροβόλου 

Γία την υποβολή προτάσεων για έγκριση προγραμ¬ 
μάτων που υποβάλλουν τα πιστοποιημένα Κέντρα Ε¬ 
παγγελματικής Κατάρτισης (Κ.Ε.Κ.) και Συνοδευτικών 
Υποστηρικτικών Υπηρεσιών (Σ.Υ Υ.) στο Υπουργείο Ερ¬ 
γασίας και Κοινωνικών Ασφαλίσεων καταβάλΛεται πα¬ 
ράβολο, το οποίο περιέρχεται στον τηρούμενο στο 


Υπουργείο Εργασίας κάι Κοινωνικών Ασφαλίσεων ειδικό 
λογαριασμό, για το Ανώτατο Συμβούλιο Εργασίας 
(Α.Σ.Ε.). Το ύψος του παράβολου αυτού καθορίζεται σε 
ποσοστό 0,20% επί του αιτούμενου συνολικού ανά 
πρόταση ποσού και δεν μπορεί να υπερβαίνει το ποσο 
των πενήντα χιλιάδων (50.000) δραχμών. 

Με απόφαση του Υπουργού Εργασίας και Κοινωνικών 
Ασφαλίσεων καθορίζονται οι όροι διαχείρισης του πα¬ 
ράβολου αυτού, καθώς και κάθε τυχόν αναγκαία λε¬ 
πτομέρεια για την εφαρμογή του άρθρου αυτού. 

Άρθρο 25 

Γονική άδεια ανατροφής 

Η παράγραφος 1 του άρθρου 5 του ν. 1483/1984 
(ΦΕΚ 153 Α ) αντικαθίσταται ως εξής: 

Μ. Ο γονέας που έχει τις προϋποθέσεις της παρα¬ 
γράφου 1 του άρθρου 1 και έχει συμπληρώσει ένα (1) 
χρόνο εργασίας στον ίδιο εργοδότη δικαιούται να λάβει 
γονική άδεια ανατροφής του παιδιού, στο χρονικό διά¬ 
στημα από τη λήξη της άδειας μητρότητας μέχρις ότου 
το παιδί συμπληρώσει ηλικία τριών και μισό (3 1/2) 
ετών. Η άδεια αυτή είναι χωρίς αποδοχές, η διάρκειά 
της μπορεί να φθάσει τους τρεις και μισό (3 1/2) μήνες 
για κάθε γονέα και δίνεται από τον εργοδότη, με βάση 
τη σειρά προτεραιότητας των απασχολούμενων στην 
επιχείρηση για κάθε ημερολογιακό έτος. 

Οι ρυθμίσεις της παρούσας παραγράφου ισχύουν και 
για τους απασχολούμενους στο Δημόσιο, τα Ν.Π.Δ.Δ. 
και τους οργανισμούς τοπικής αυτοδιοίκησης. 

Η καταγγελία της σύμβασης εργασίας, που γίνεται 
εξαιτΐας της άσκησης του δικαιώματος για λήψη γονικής 
άδειας ανατροφής, είναι άκυρη." 

Άρθρο 26 

1. Από την έναρξη ισχύος του παρόντος, οι προ- 
βλεπόμενες από το δεύτερο εδάφιο της παρ. 1 του 
άρθρου 55 του Κανονισμού Ασφάλισης Ι.Κ.Α. εισφορές 
για την ασφάλιση των οικιακών εμμίσθων βοηθών υπο¬ 
λογίζονται επί του 25πλάσ\ου του κάθε φορά ισχύοντος 
ημερομισθίου ανειδίκευτου εργάτη μειωμένου κατά 50%. 

Η παραπάνω κατηγορία εργαζόμενων μπορεί να α¬ 
σφαλιστεί και επί του εκάστοτε ισχύοντος ημερομισθίου 
ανειδίκευτου εργάτη, μετά από σχετική δήλωση του 
εργοδότη και του εργαζόμενου. 

Οι παραπάνω ρυθμίσεις εφαρμόζονται και για τα λοιπά 
κατ' οίκον του εργοδότη απασχολοιλιενα πρόσωπα που 
εργάζονται σε έναν εργοδότη την εβδομάδα ή το μήνα, 
τα οποία ασφαλίζονται για τους κλάδους σύνταξης, 
ασθένειας, ΙΚΑ-ΤΕΑΜ και ΟΕΚ. 

Για τα λοιπά θέματα ασφάλισής τους εξακολουθούν 
να εφαρμόζονται οι διατάξεις των άρθρων 52-56 του 
Κανονισμού Ασφάλισης Ι.Κ.Α.. 

2. Πλην των οικιακών βοηθών, όσα από τα πρόσωπα 
της παρ. 1 του παρόντος απασχολούνται σε δύο ή 
περισσότερους εργοδότες μέσα στην εβδομάδα ή το 
μήνα ασφαλίζονται υποχρεωτικά στο Ι.Κ.Α. για τους 
κλάδους σύνταξης και ασθένειας, ΙΚΑ-ΤΕΑΜ και ΟΕΚ. 

Οι εισφορές για τους προαναφερόμενους κλάδους 
ασφάλισης υπολογίζονται για κάθε ημέρα απασχόλησης 
επί των αποδοχών τους, οι οποίες δεν μπορούν να 
υπολείπονται του κάθε φορά ισχύοντος ημερομισθίου 
ανειδίκευτου εργάτη μειωμένου κατά 50% και ο< ανα- 

γνωριζόμενες ημέρες ασφάλισης ανά μήνα δεν μπορούν 
να υπερβούν τις εικοσιπέντε (25). 

Οι αποδοχές και ο αριθμός των ημερών απασχόλησης 
σε κάθε περίπτωση προκύπτουν από τα θεωρημένα από 
την αρμόδια Δ.Ο.Υ. δελτία παροχής υπηρεσιών που 
προσκομίζει υποχρεωτικά στο IX.Α. κάθε μήνα ο α- 
σφαλιζόμενος. 

Υπόχρεοι για την ασφαλιστική τους τακτοποίηση και 
την καταβολή του συνόλου των εργατικών και έργο- 
δοτικών εισφορών είναι οι ίδιοι οι ασφαλιζόμενοι. 

Για το χρόνο καταβολής των εισφορών, την επιβά¬ 
ρυνσή τους με πρόσθετα τέλη σε περίπτωση εκπρό¬ 
θεσμης καταβολής, την επιδίωξη είσπραξής τους κατά 
τον Κ.ΕΑΕ. κΛπ. εφαρμόζονται αναλογικά οι γενικές 
διατάξεις της νομοθεσίας του Ι.ΚΑ. 

Χρόνος που δεν έχει εξοφληθεί, μετά των νομίμων 
προσαυξήσεων, δεν λαμβάνεται υπόψη για θεμελίωση 
δικαιώματος παροχών. 

Με απόφαση του Υπουργού Εργασίας και Κοινωνικών 
Ασφαλίσεων, ύστερα από πρόταση του ΙΧΑ, καθορί¬ 
ζεται κάθε αναγκαία λεπτομέρεια για την υλοποίηση 
της ασφάλισης των παραπάνω προσώπων. 

3. Τα πρόσωπα των παραγράφων 1 και 2 του παρόντος, 
σε περίπτωση που ασφαλίζονται με αποδοχές που 
υπολείπονται του ημερομισθίου ανειδίκευτου εργάτη, 
προκειμένου να τύχουν των παροχών ασθένειας σε 
είδος του ΙΧΑ, θα πρέπει να έχουν πραγματοποιήσει 
80 τουλάχιστον ημέρες εργασίας, είτε κατά το προη¬ 
γούμενο της ημέρας της αναγγελίας της ασθένειας ή 
της πιθανής ημέρας τοκετού ημερολογιακό έτος, είτε 
κατά το τελευταίο πριν την εν λόγω αναγγελία 15μηνο, 
μη συνυπολογισμένων των ημερών εργασίας που πραγ¬ 
ματοποιήθηκαν το τελευταίο τρίμηνο. 

Στις περιπτώσεις που τα ανωτέρω πρόσωπα έχουν 
συμπληρώσει 50 συνολικά ημέρες ασφάλισης με απο¬ 
δοχές που ανέρχονται στο ύψος του ημερομισθίου 
ανειδίκευτου εργάτη, έχουν εφαρμογή οι διατάξεις της 
παρ. 1 του άρθρου 31 του α.ν. 1846/1951. 

Για την καταβολή των επιδομάτων ασθένειας των 
προσώπων της παρ. 2 εφαρμόζονται οι διατάξεις του 
άρθρου 33α του Κανονισμού Ασθένειας του ΙΧΑ. 

Για τα πρόσωπα των παρ. 1 και 2 που έχουν ασφαλιστεί 
με αποδοχές μικρότερες του ημερομισθίου του ανειδί¬ 
κευτου εργάτη και για χρονικό διάστημα μεγαλύτερο 
του ενός πέμπτου του κατά περίπτωση απαιτούμενου 
χρόνου γιο θεμελίωση συντσξιοδοτικού δικαιώματος λό¬ 
γω γήρατος ή αναπηρίας, το ποσό της χορηγούμενης 
κύριας και επικουρικής σύνταξης, καθώς και το ποσό 
των κατώτατων ορίων μειώνεται κατά 20%. 

Άρθρο 27 

Από την ισχύ του παρόντος νόμου τα αναιρερόμενα 
στο πρώτο εδάφιο της παρ. 1 του άρθρου μόνου του 
ν δ. 4362/1964 (ΦΕΚ 149 Ά) πρόσωπα ασφαλίζονται 
στον Ο.Γ.Α., εξαιρούμενα της ασφάλισης του Ι.Κ.Α.. 


Προγενέστερος της έναρξης ισχύος του παρόντος 
χρόνος απασχόλησης των παραπάνω προσώπων, για 
τον οποίο δεν έχει χωρήσει ασφάλιση στο Ι.Κ.Α., θεω¬ 
ρείται χρόνος ασφάλισης στον Ο.Γ.Α.. εφαρμοζομένων 
αναλόγως και στην περίπτωση αυτή των διατάξεων του 
άρθρου 11 του ν. 2458/1997 (ΦΕΚ 15 Ά) περί καταβολής 
εισφορών πρόσθετης ασφάλισης. 

Τα παραπάνω πρόσωπα, εφόσον μέχρι την ισχύ του 
παρόντος έχουν πραγματοποιήσει 500 ημέρες στην 
ασφάλιση του Ι.Κ.Α. από εργασία στις επιχειρήσεις των 
εδαφίων α', β και γ' της παρ. 2 του άρθρου 2 του ν. 
4169/1961 (ΦΕΚ 81 Α ). μπορούν με δήλωσή τους που 
υποβάλλουν στο Ι.Κ.Α. και στον Ο.Γ.Α. εντός ενός 
έτους από τη δημοσίευση του παρόντος να συνεχίσουν 
την ασφάλισή τους στο ίδρυμα, εξαιρούμενα της ασφά¬ 
λισης του Ο.Γ.Α.. 

Οι κατά το πρώτο εδάφιο της παραγράφου 1 του 
άρθρου 2 του ν. 825/1978 (ΦΕΚ 189 Α) απασχολούμενοι 
εξακολουθούν υπαγόμενοι στην ασφάλιση του Ι.ΚΑ, 
εφόσον η απασχόλησή τους λαμβάνει χώρα σε περιοχές 
που έχει επεκταθεί η ασφάλιση του Ιδρύματος ανεξαρ¬ 
τήτως του χρόνου επεκτάσεώς της. 

Άρθρο 28 

Η προβλεπόμενη από την παράγραφο 4 του άρθρου 
15 του ν. 2335/1995 (ΦΕΚ 185 Ά) τακτική επιδότηση 
ανεργίας διάρκειας δεκαοκτώ μηνών παρατείνεται. α- 
Φότου έληξε, για ένα ακόμη δωδεκάμηνο, εφόσον ο 
επιδοτούμενος παραμένει άνεργος μετά τη λήξη της 
αρχικής επιδότησης. 

Κατά τα λοιπά ισχύουν οι ρυθμίσεις της παραγράφου 
4 του άρθρου 15 του ν. 2335/1995. 

Άρθρο 29 

Τρόπος κάλυψης δαπανών 

Από τις διατάξεις του νόμου αυτού προκαλείται: 

α. Σε βάρος του Κρατικού Προϋπολογισμού, ετήσια 
δαπάνη ποσού δρχ. 4.121.200.000. καθώς και ακαθόριστη 
για καθένα από τα επόμενα πέντε έτη. 

Η δαπάνη αυτή θα καλυφθεί από πιστώσεις που θα 
εγγράφονται στον προϋπολογισμό του Υπουργείου Ερ¬ 
γασίας και Κοινωνικών Ασφαλίσεων. 

β. Σε βάρος του προϋπολογισμού του Ο.Α.Ε.Δ. ετήσια 
δαπάνη ακαθόριστη και για καθένα από τα επόμενα 
πέντε χρόνια, η οποία θα καλυφθεί από πιστώσεις που 
θα εγγράφονται στον προϋπολογισμό του. 

Η δαπάνη για το τρέχον έτος θα καλυφθεί από τις 
εγγεγραμμένες πιστώσεις στον προϋπολογισμό του 
Ο.Α.Ε.Δ.. 

γ. Από την παράταση της επιδότησης της ανεργίας 
των πρώην μισθωτών της Ανώνυμης Ελληνικής Εταιρίας 
Χημικών Προϊόντων και Λιπασμάτων θα προκληθεί δα¬ 
πάνη ύψους 57 εκατομμυρίων δραχμών περίπου, που 
θα καλυφθεί από το Πρόγραμμα Δημοσίων Επενδύσεων. 

Άρθρο 30 
Έναρξη ισχύος 

Η ισχύςτου παρόντος νόμου αρχίζει από τη δημοσίευσή του στην Εφημερίδα της Κυβερνήσεως, εκτός από τις 
διατάξεις για τις οποίες ορίζεται διαφορετικά. Από την έναρξη της ισχύος του νόμου αυτού καταργείται και κά¬ 
θε άλλη γενική ή ειδική διάταξη που αντίκειται στις διατάξεις του νόμου αυτού ή κατά το μέρος που ρυθμίζει δια¬ 
φορετικά θέματα ρυθμιζόμενα από αυτόν, εκτός αν από τις διατάξεις του νόμου αυτού ορίζεται διαφορετικά. 

Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως νό¬ 
μου του Κράτους. 


Αθήνα, 1 Σεπτεμβρίου 1998 


Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


01 ΥΠΟΥΡΓΟΙ 


ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Α ΠΑΠΑΔΟ ΠΟΥΛΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ 
ΑΣΦΑΛΙΣΕΩΝ 

Μ. ΠΑΠΑΪΩΑΝΝΟΥ 


ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ 

ΔΙΚΑΙΟΣΥΝΗΣ 

Ε. ΓΙΑΝΝΟΠΟΥΛΟΣ 


Θεωρήθηκε και τέθηκε η Μεγάλη Σφραγίδα του Κράτους 
Αθήνα, 2Σεπτεμβρίου 1998 


Ο ΕΠΙ ΤΗΣΔΙΚΑΙΟΣΥΝΗΣ ΥΠΟΥΡΓΟΣ 

ΕΥΑΓ. ΓΙΑΝΝΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

____— -—-—- - 1 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΟΠ 

* ΡΑΧ 52 34 312 

-ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ _ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φοττοσντίγραφσ παλαιών Φ.Ε.Κ. 5248 141 

Βιβλιοθήκη παλαιών Φ.Ε Κ. 5248 188 

Οδηγίες για δημοσιεύματα Α£ - Ε.Π.Ε 5248 785 

Εγγραφη Συνδρομητών Φ.Ε.Κ. και 

αποστολή Φ.Ε.Κ.** 5248 320 

ΘΕΣΣΑΛΟΝΙΚΗ 

Βασ. Όλγας 168. 1ος όρ. - Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ ( 0531 > 22 637 

Δημοκρατίας 1 Τ.Κ. 691 00 26 522 

1ί - Μέχρι 8 σελίδες 200 δρχ. 


ΤΙΜΗ ΦΥΛΛΩΝ . 

ΡΦκυρρίΛΠΤ τι π ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ ανά βσελιδο η μέρος αστού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β’ (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ Δημ Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Ι.) 

Ν Π Α Α (Διορισμοί κ.λπ. προσωπικού Ν Π.Δ.Δ.) 
Παράρτημα ( Πίνακες επετυχόντων διαγωνισμών κ.τλ.) 
Δελτίο Βιομηχανικής Ιδιοκτησίας (Δ Ε Β !.) 

Λνωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 

70.000 » 

15.000 - 

70.000 · 

30.000 » 

15.000 - 

5.000 · 

10.000 » 

3.000 - 

10.000 - 
250.000 - 

3.000 δρχ. 

3.500 - 

750 » 

3.500 · 

1.500 - 

750 - 

250 - 

500 - 

150 - 

500 - 

12.500 - 

ΓΙΑ ΟΛΑ ΤΑ ΤΕΥΧΗ ΕΚΤΟΙ Α.Ε, & Ε.Π.Ε. 

250.000 » 

12.500 - 

* Ο συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο ι* τη φρσντίδο του ενδιαφερομένου πρέπει νσ στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικό τέλη και μπο¬ 
ρεί να στέλνονται με εππσγή και στ. σνάλσγο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα σπό το Ταμείο του ΤΑΠΕΤ 
ΓΧολωμου 51 - Αθήνα) και σπς άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις. ο< Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδροιιής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρονου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτιο δεν γίνονται δεκτά. 

[ Οι υπηρεσίες του κοινού λειτουργούν καθημερινά από 06.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











